Европа не зна шта ће са Путином, а ни Трампом\nEvropa ne zna šta će sa Putinom, a ni Trampom\nVođe Francuske, Nemačke, Italije i Španije sastaće se u Versaju da bi razmotrili „zaoštravanje u odnosima s Rusijom Vladimira Putina i Amerikom Donalda Trampa“.\nTo piše francuski list Žurnal di dimanš, naglašavajući da evropski partneri još nisu u stanju da sagledaju kakva će biti Trampova politika prema Evropi.\nSusret s vođama najuticajnijih država zone evra, Angelom Merkel, Paolom Đentilonijem i Marijanom Rahojem je u dvorcu u Versaju 6. marta sazvao francuski predsednik Fransoa Oland s ciljem da se „utanači zbijenost ključnih članica evrozone u odnosu na krize s kojima se mora uhvatiti u koštac EU“.\n„U tradiciji Francuske je da se u dvorcu Luja 14-og održavaju samo skupovi od velikog značaja“, ukazuje Žurnal di dimanš i navodi da „Francuska predvodi liniju otpora Trampu“.\nOland, Merkel, Đentiloni I Rahoj treba da usvoje i stavove EU o pitanjima izbeglica s bliskog istoka, izlaska Velike Britanije iz EU, bitke protiv terorizma, „a sve to s pozadinom rastućih napetosti s Rusijom Vladimira Putina i SAD Donalda Trampa“.\nPariski dnevnik objavljuje takođe intervju sa šefom francuske diplomatije Žan-Markom Eroom koji je posle razgovora s američkim državnim sekretarom Reksom Tilersonom “govorio o opasnostima koje SAD i Rusija unose u Evropu”.\nEro je naglasio da je Tilersonu preneo stav Pariza da SAD ne mogu očekivati da njihova saradnja s Rusijom u slamanju islamskih terorista u Siriji bude na uštrb evropskih interesa i rešavanja ukrajinske krize , a podvukao je da „s Rusijom treba razgovarati ali ne stajati na njenu stranu“.\nFrancuski ministar smatra da nove vlasti u Vašingtonu mogu dovesti u mitanje multilateralni svetski poredak i kaže da „neki stavovi Trampa i Putina mogu navesti na zaključak da oni žele da oslabe Evropu“.\nŽurnal di dimanš ističe da francuska diplomatija nastoji da pronikne u buduću Trampovu međunarodnu politiku, „dok su evropski partneri SAD krajnje zabrinuti“ zbog činjenice da je bliski savetnik za bezbednost američkog predsednika morao da podnese ostavku zbog neovlašćenih kontakata s Rusima, a smatraju ni Trampov savetnik i „siva eminencija“ Stiv Benon nije trebalo da bude postavljen na tu dužnost.\nFantasticno drustvance ce da se zabavlja intrigama i spletkama na dvoru uz sampanjac i plave budave sireve! Dok EU Rajh umire na ulicama Pariza i Berlina...Bwhaaaaa...\nKao prvo oni ne znaju sta ce sa sobom.\nMilena Lantes says:\nZa nezadovoljstva u svojim zemljama proisteklo je iz losih kontrolnih sistema,tacnih povratnih informacija -Evropa zbog svoje kulture i manira a povecavajuci srce pocela u okrilje nesmotreno ... Omogucen je ulaz struja pogubnih ,i pored viseg nivoa kulture i intelektualnog ipak lukavi ...poceli su okretati drustvo ovih zemalja ka stramputici i jacati nove snage u prevazidjene puteve i sisteme Da li je moguce da ovi narodi...?Da li je u pitanju strasni delotvorni sistem ovih usetalih da onim osavremenjenim mracnim metodama deluju sto su u ratu tada pripisani Nemackoj a lukavi naredbodavac dobro obavio i svoje zamisli a iste poturivsi drugom vodji za dela.Danas pa je nemoguce moguce a u to vreme kakva je komunikacija a lukavac dobro poznavao ,,staze i bogaze ' pa hitlera i u ,,rupu"--sve je bila za Nesmotrene Nemce lukava igra manipulatora i k... Prva im tacka mora.biti gde su - ulozili novac tj gde je novac ::: ,analiza ,povracaj i resenje za duznike bez prava na prigovor ,odluka stupa.na snagu bez odlaganja moguceg ne izvrsenja potrazivanog duga Svaka zemlja neka ide i neka oni posle ,,suruju" Evropa mora zadrzati svoje nivo uzvisenosti Engleska bila u sklopu ili ne tu joj je mesto,ali zbog neopreznosti i previse humanosti narod Engleske je odustao Veliki dan u duhu velikih kulturnih manira i uzvisenih ciljeva Neka taj dan ponese svaka licnost slicnom velicinom i dostojanstvom Nice day


Filmovi sa najboljim specijalnim efektima svih vremena - Muški magazin - trendovi, fitness, lifestyle, saveti, devojke... `\nFilmovi sa najboljim specijalnim efektima svih vremena\nPredstavljamo vam filmove koju su osvojili Oskara za najbolje specijalne efekte u periodu od 1928. do 2018. godine...\nProsto je neverovatno kolko su specijalni efekti napredovali i šta je sve kompjuterska tehnologija uspela da nam omogući. Zahvaljući modernoj tehnologiji uspeli smo da na velikom plantu vidimo filmove koji su nekada bili nezamislivi i jedva čekamo da vidimo kakvi filmovi će nas čekati u bliskoj budućnosti. Ipak, ne smemo zaboraviti pionire specijalnih efekata i filmove koji su prvi počeli da stvaraju nestvarne stvari i da fizuelnim putem osvajaju naša srca.\nMi smo odlučili da vam predstavimo video kompilaciju svih filmova koji su u poslednjih 90 godina osvojili Oskara za najbolje specijalne efekte. Za ovih 90 godina videćete neverovatne promene i neverovatan razvoj moderne trehnologije, ali ćete se takođe diviti filmovima koji su tako davno uspeli da stvore iluziju da su priče iz bajke stvarne.\nPROČITAJTE SLEDEĆI TEKST: VENOM – prvi tizer trejler


RTCG - Radio Televizija Crne Gore - Nacionalni javni servis :: Društvo :: Otvoren Omladinski klub u Beranama\n"MLADI PRIORITET" 21. 02. 2019. 14:33 >> 14:01 0\nMinistarstvo sporta i mladih u saradnji sa opštinom Berane otvorilo rekonstruisani Omladinski klub u Beranama. Ministar Nikola Janović kazao je da su mladi sa sjevera visoko na listi prioriteta Vlade i Ministarstva.\n“Tokom dvije godine rada, Ministarstvo sporta i mladih je u kontinuitetu radilo na kreiranju novih mogućnosti za mlade u cilju poboljšanja njihovog položaja, a u skladu sa Strategijom za mlade 2017-2021 godine. Jedan od ključnih prioriteta je i otvaranje novih i podrška u radu postojećih omladinskih servisa (centara i klubova). Danas imamo otvorenih 12 omladinskih klubova u opštinama širom Crne Gore, kao i Omladinski centar u Podgorici”, saopšteno je iz Ministarstva sporta.\nNovim zakonskim rješenjem Vlada Crne Gore i Ministarstvo sporta i mladih će, kako je saopšteno, nastaviti da pružaju podršku otvaranju novih omladinskih klubova širom Crne Gore, ali i da njihov rad učine održivim.\n“Dopunom naziva institucije u Ministarstvo sporta i mladih, Vlada je dala jasnu poruku da je briga o mladima njen ključni prioritet, a navedeno ministarstvo adresa za programsko ispunjavanje potreba mladih koje će biti sistemski unaprijeđeno novim zakonskim rješenjima za razvoj omladinske politike koja su trenutno u skupštinskoj procedure”, navodi se u saopštenju.\nDodali su da očekuju da će predstvanici svih opšina u narednom periodu voditi brigu o mladima na adekvatan način, te da će zajednički nastaviti da razvijamo programe i projekte za mlade.\n“Današnji događaj je potvrda da su mladi sa sjevera visoko na listi prioriteta Vlade i Ministarstva sporta i mladih”, kazao je Janović.\nBerane Nikola Janović\n13. 09. 2019. 9\nMotor udario u kombi i zapalio se


Rusi će moći u Katar, ali u neutralnim dresovima\nTanjug 10. decembra 2019. 00:47\nBEOGRAD – Svetska anti-doping agencija (WADA) je na četiri godine zabranila učešće ruskim sportistima na svim velikim takmičenjima, tako da oni neće moći da pod imenom Rusije igraju na fudblaskom Svetskom prvenstvu u Kataru 2022, ali će moći da igraju u neutralnim dresovima, bez oznaka zemlje iz koje dolaze.\nKako piše Blic, Golovin, Dzjuba i ostali ruski reprezentativci će moći da igraju u Kataru ako se plasiraju, ali ne u dresovima ruskog nacionalnog tima, već u neutralnim dresovima, bez oznaka zemlje iz koje dolaze.\nAko Rusi prođu kvalifikacije, neće biti ni ruske himne, rečeno je iz WADA.\n„Ako se Rusija i kvalifikuje, neće smeti da nastupi pod tim imenom već je postavljen mehanizam prema kojem može podneti zahtev za nastup na neutralnoj osnovi“, izjavio je predsednik Komisije WADA za žalbe Džonatan Tejlor.\nNi Svetskoj fudbalskoj federaciji (FIFA) nije u potpunosti jasno kako će funkcionisati stvar s fudbalerima Rusije, dodaje Blic.\n„FIFA je dobila dopis o odluci Izvršnog komiteta WADA i trenutno smo u kontaktu kako bi razjasnili kako će ova odluka uticati na fudbal“, poručili su iz FIFA za ruske medije.\nBlic dodaje da ruskoj fudbalskoj reprezentaciji neće biti zabranjeno da ucestvuje na predstojećem Evropskom prvenstvu u fudbalu, jer WADA ne prepoznaje evropsku kuću fudbala UEFA, kao „organizaciju koja vodi velika takmičenja“, pa se na njena nadmetanja suspenzija ne odnosi.


Petak, 22.02.2019 02:57\n19.03.2018 20:23 sportdc.net 587\nVaterpolo okršaj u Krupi\nZa utakmicu 24. kola Lige za prvaka Krupa – Široki Brijeg prikladnije je reći da je bila vaterpolo nego fudbalska, jer su fudbaleri dva premijerligaša u gotovo nenormalnim uslovima igrali za bodove koje su na kraju podelili. Skoro 80 odsto terena sa umetnom travom na stadionu u Krupi na Vrbasu bilo je pokriveno vodom, lopta nije mogla da odskače, fudbaleri nisu mogli da kombinuju i daju...\n19.03.2018 17:55 Miloš Jovanović 3332\n19.03.2018 15:07 Aleksandar Daišević 1852\nKraljevački odbojkaški trener Aleksandar Aca Bošković pravi je primer uspešnog genetskog koda. Njegov otac Dušan Bošković, rodonačelnik kraljevačke odbojkaške škole i osnivač Ribnice, preneo je svoje najbolje nasledniku koji je predanim radom i velikim trudom uspeo da izađe iz senke priznatog i poznatog oca. Pre skoro dve godine Aleksndar Bošković je stigao na Kipar i postao trener ženske...\n19.03.2018 12:32 kgsport.info 990\nU 19. kolu Prve gradske lige Kragujevca nastavljena je trka za prvo mesto, bez promene u vrhu tabele. Vodojaža je u gostima pobedila Erdogliju 1931 sa 2:0, a Srbija je u Ilićevu bila ubedljivija protiv Borca iz Drenovca (5:0), ali je ostala na drugoj poziciji. Fudbaleri Vodojaže igraju sve sigurnije, pobeđuju i u gostima i čuvaju prvo mesto Fudbaleri Vodojaže u prethodnom kolu...\n19.03.2018 12:06 Administrator 1308\nRukometašice Radničkog 1964 su u okviru 10. kola Prve lige Zapad savladale ekipu „Metalac AD“ u Gornjem Milanovcu rezultatom 24-32, poluvreme 12-15 i tako uspešno započele prolećni deo sezone ovog takmičenja. Foto: R´64 MEDIA TEAM Početak utakmice je protekao u izjednačenoj borbi i rezultatskoj klackalici. Do prve osetnije prednosti dolaze gošće u 5. minutu ( 3-5) i drže je sve...\n19.03.2018 11:37 FK Spartak 905\nFudbaleri Spartak Ždrepčeve krvi ostvarili su dugu pobedu u nizu. Nakon Radničkog u Nišu savladali su Rad golovima na početku i na samom kraju utakmice. Đuričin je mrežu pogodio u 2. minutu a Shimura u sudijskoj nadoknadi u 92 minutu. Novom pobedom Spartak se nalazi na petom mestu sa bodom zaostatka iza Čukaričkog i tri boda manje od trećeplasirane ekipe Radničkog iz Niša. Dobro...\n19.03.2018 08:56 sportdc.net 1127\nBivša svjetska teniserka broj 1, Ana Ivanović, porodila se sinoć u Čikagu i na svijet donijela sina. Ana i njen suprug bivši njemački reprezentativac Bastijan Švajnštajger sinu su dali ime Luka, prenose svjetski mediji. Beba i mama odlično se osjećaju, a u Čikago su stigli svi članovi porodice Švajnštajger-Ivanović. Trener Čikago Fajera Veljko Paunović kratko je prokomentarisao...\n19.03.2018 08:53 sportdc.net 9\n19.03.2018 02:14 Ragbi 13 FS 564\nSrpski klubovi Partizan, Dorćol i Radnički Novi Beograd uspešno su startovali takmičenje u regionalnoj Balkan Super Ligi u ragbiju 13. Šampioni prve sezone regionalnog šampionata, ragbisti Partizana, imali su najteži posao jer su u Grupi B gostovali u Sofiji Lokomotivi i ondeli pobedu – 50:0. Dorćol - Vitez Nije bilo problema za crno-bele koji na početke nove sezone...


RTCG - Radio Televizija Crne Gore - Nacionalni javni servis :: Svijet :: "Ruska ekonomija će trpjeti dugotrajne štete zbog invazije"\n24. 05. 2022. 10:22 >> 10:20\nRusija već primjećuje da mnogi visokokvalifikovani radnici odlaze da rade u inostranstvo, a taj trend će se vjerovatno nastaviti zbog rata.\nU svjetlu tih izazova, Rusija će se vjerovatno u sljedećim godinama još više oslanjati na izvoz nafte i gasa, ali ni to neće biti tako lako kao do sada. Embargo će uticati na potražnju, a značiće da će i oni koji kupuju rusku naftu i gas vjerovatno željeti velika sniženja.\n"Rusija bi uskoro mogla biti prisiljena da značajno smanji proizvodnju nafte zbog niže potražnje", navodi se u izvještaju.\nUkrajina Rusija Bundesbank\nPotpisan ukaz o izlasku Rusije iz niza sporazuma sa Savjetom Evrope


Dodeljene kartice “Cena minus za 3+“ za roditelje u Velikom Gradištu • Poportal\nDodeljene kartice “Cena minus za 3+“ za roditelje u Velikom Gradištu\nPredsednik opštine Veliko Gradište Dragan Milić i predsednik Udruženja “Pokret za decu tri plus“ iz Čačka, Vladica Gavrilović, uručili su danas kartice “Cena minus za 3+“ za roditelje sa troje i više dece pomoću kojih ove porodice ostvaruju popust pri kupovini robe i usluga.\n“Zadovoljstvo mi je što smo se okupili povodom teme kako da pomognemo i povećamo broj novorođene dece, da prevaziđemo problem sa belom kugom. Moram da istaknem da nemaju dobre ideje samo lokalne samouprave i Vlada Republike Srbije već i privatni sektor. Za kartice su se do sada prijavile 83 porodice koje imaju troje ili više dece od kojih je bar jedno dete maloletno.“, rekao je predsednik opštine.\nKartice važe na teritoriji čitave Srbije, a u opštini Veliko Gradište akciji su se priključili preduzetnici, javna preduzeća i ustanove: JKP “Dunav Veliko Gradište“, Sportski centar Veliko Gradište, Kulturni centar “Vlastimir Pavlović Carevac“, Narodna biblioteka “Vuk Karadžić“, Ženski odbojkaški klub „VGSK“, Silver Lejk Investment, Vila “Dinčić“, Restoran “Kod Brke“, Kasina Kod Ajduka, Viking Trejd, “Knez“ auto servis, Dunav tim Stojanović, Kompanija Stokić i Vila Sunce.\n“To su ljudi koji su pokazali da imaju sluha, a očekujemo još njih koji su nam se javili. Ova pomoć znači roditeljima sada pred zimu, za snabdevanje garderobom, znači za njihov kućni budžet…“, dodao je Milić i napomenuo da opština za treće i svako naredno dete u porodici već obezbeđuje naknadu troškova boravka u predškolskoj ustanovi, besplatnu užinu u osnovnoj školi i predškolskoj ustanovi, besplatne školske knjige, besplatan prevoz srednjoškolaca, a studentima jednu povratnu kartu mesečno do mesta studiranja.\n“Pored mera za treće dete, preduzeli smo i pomoć za novorođenu decu kojima poklanjamo autosedišta, roditeljima je obezbeđeno parking mesto i dobijaju novčanu pomoć. Od nove godine planiramo da dajemo vaučere od 10.000 dinara jer to daje rezultate. Naš vrtić je pun dece, svake godine imamo više od prethodne. Ako su ove mere doprinele da se rodi samo jedno dete više, mi smatramo da smo uspeli. Pozivamo sve opštine da se uključe sa ciljem da imamo što više dece.“, poruka je Dragana Milića sa ovog prijema.\nUdruženje “Pokret za decu tri plus“ iz Čačka, formirano je pre tri godine, kako je rekao predsednik Gavrilović “u cilju da Srbija vaskrsne, jer sad već imamo 38.000 više umrlih nego rođenih“. “Nećemo dozvoliti crni scenario koji su predvideli Tarabići. Najveći neprijatelj nam je bela kuga. Ako je četiri miliona Srba tokom naše istorije dalo živote da živimo u slobodi, mi imamo obavezu da ovu zemlju ostavimo onima koji dolaze posle nas, našim potomcima. U toj borbi, na prvoj liniji odbrane su porodice sa više dece. Treba da nas je i šest puta više da bismo imali garancije da ćemo biti u svojoj zemlji, inače ćemo je za 50 godina izgubiti. Uzalud je ulaganje u škole, sportske objekte, infrastrukturu… ako nema ko da ih koristi.“, apel je predsednika ovog Udruženja sa humanom misijom, uz pohvale predsedniku opštine i potvrdom njegovih reči da je i makar jedno dete više – uspeh.\nOn je potvrdio da je od podsticajnih mera Republike već došlo do promene i povećanja broja rođene dece, ali i podsetio da da bi došlo do trećeg treba obezbediti da se rodi prvo i drugo dete. Kako je Gavrilović rekao, sam naziv “ponosna kartica“ ima za cilj da iskaže poštovanje roditeljima sa troje dece i da podstakne druge roditelje da rađaju. U tom smislu, sa velikim entuzijazmom je preneta namera predsednika Republike o osnivanju ministarstva za brigu o porodici, deci i demografiji.\nKartica “Cena minus za 3+“ danas je, zbog poštovanja epidemioloških mera bezbednosti, simbolično uručena jednoj od majki, Marini Ranić. “Ova kartica će sigurno mnogo da nam doprinese i olakša mada i sad koristimo pogodnosti koje nam opština pruža. Nama već i sama pažnja, da neko brine o nama, mnogo znači.“, poručila je Marina.\nUručenju su prisustvovali i potpredsednica Udruženja, Daliborka Nestorović, zamenik predsenika opštine, Slađan Marković, načelnica Opštinske uprave, Sanja Stojadinović, i rukovodilac Odeljenja za društvene delatnosti i zajedničke poslove, Suzana Đorđević – i sama majka troje dece, a ovim događajem opština ujedno obeležava i oktobarsku Dečju nedelju.


Sutra, 7. februara, otvara se IPARD poziv za traktore - AgroSmart\nSutra, 7. februara, otvara se IPARD poziv za traktore\nnedelja, 06. februara 2022.\nUprava za agrarna plaćanja Ministarstva poljoprivrede objavila je plan IPARD javnih poziva za 2022. godinu. Reč je o pozivima iz IPARD 2 programa, a planirana su samo dva: za nabavku novog traktora i za tehničku pomoć.\nJavni poziv za IPARD podsticaje za nabavku novog traktora raspisuje se u okviru Mere 1 – Investicije u fizičku imovinu poljoprivrednih gazdinstava. Planirano je da za nove traktore ukupno bude dodeljeno podsticaja vrednih 1,3 milijardi dinara. To će biti treći javni poziv za traktore, otkako je krajem 2017. godine počela realizacija IPARD programa u Srbiji. Biće otvoren 7. februara i trajaće do 31. marta 2022.\nJavni poziv za tehničku pomoć raspisuje se u okviru Mere 9, a odnosi se na podršku telima koja realizuju IPARD program i unapređenju IPARD sistema. Za to je iz IPARD fonda opredeljen 81,1 milion dinara.\nPomenimo, u toku su završne pripreme za realizaciju IPARD 3 programa, koji bi, prema najavama nadležnih, uskoro trebalo da dobije akreditaciju Evropske komisije.\nipard ipard traktori traktori


Zimska služba u trećem stepenu pripravnosti do 19.00, na ulice bačeno 240 tona soli | SC Radar\nU Beogradu je tokom protekle noći palo manje snega od očekivanog, ali su ekipe JKP “Beograd put” bile angažovane zbog niskih temperatura i vlažnih kolovoza na koje je, da ne bi došlo do pojave leda, posuto 240 tona soli.\n– Obilazili smo trase, iako je sneg padao u mnogo manjoj meri nego što je najavljeno. Padao je sporadično, u naletima, bude pola sata sat, pa prestane – rekao je za Tanjug izvršni direktor za tehničke poslove ”Beograd puta” Aleksandar Svilar.\nMeđutim, naveo je, zbog najavljenih padavina na snazi je treći stepen pripravnosti koji će, kaže, važiti sve do večeras do 19 sati, kada “Beograd put” prelazi u drugi stepen pripravnosti, a sutra u prvi.\n– Naš akcenat je bio da ne dođe do pojave leda zato što su kolovozi, iako na njima nije bilo snega, bili vlažni, a temperatura u blagom minusu – rekao je Svilar i dodao da je na beogradske ulice sinoć od 19 sati do jutros do sedam bačeno 240 tona soli.


Predstavu “Food Eliminator”, koja je u regionu postala pravi hit, napokon će vidjeti i sarajevska publika. – Filmonizirani\nPočetna/Vijesti/Predstavu “Food Eliminator”, koja je u regionu postala pravi hit, napokon će vidjeti i sarajevska publika.\nPredstavu “Food Eliminator”, koja je u regionu postala pravi hit, napokon će vidjeti i sarajevska publika.\n06/03/2014 Vijesti Ostavite komentar\nUdruženje dramskih umjetnika Altteatar sa svojom novom predstavom kreće na veliku proljetnu turneju po Hrvatskoj, ali će 7. i 8. marta upriličiti premijerna izvođenja za BiH.\nSarajevska premijera “Food Eliminatora” održat će se 7. marta u Studiju 1 (Kolodvorska 12), sa početkom u 20h.\nPredstava prati sudbinu simpatično glupavog “Food Eliminatora” (Milan Pavlović) i njegove porodice, a komične situacije u koje upada samo su dio njegovih nevjerojatnih životnih puteva, od gubitnika do ispunjenja životnog sna da oženi Severinu!\nU predstavi upoznajemo njegove roditelje, oca Mehmeda (Slaven Vidak), majku Šidu (Haris Gigo Aljević) i sestru Dinu (Staša Dukić) čiju bizarnu svakodnevnicu prekida vijest da se njihov dragi sin i brat, kako ga od milja zovu, “Food Eliminator” ženi za djevojku svojih snova koju je upoznao na privremenom radu u Brazilu.\nI onda kreće ludilo koje nas kroz muzičke numere i plesne tačke dovodi do potpuno neočekivanog kraja. Karakteri i likovi koje utjelovljuju glumci iz predstave “Food Eliminator” na sebi svojstven način i orginalno dočaravaju karaktere i likove sa kojima se susrećemo u svakodnevnom životu, bilo da se radi o običnim ljudima ili ljudima iz javnog i estradnog života.\nTagoviFood Eliminato Milan Pavlović\nPogledajte novi spot Amela Ćurića za pjesmu “Hipohondar”\nPrvi trailer urnebesnog Nadreality showa, očekuje nas mnogo smijeha i zabave\nČuvari noći (2008)\nTop 10 najboljih filmova Kevina Spaceya


Vučić razgovarao telefonom sa Merkelovom; Sastanak s Lajčakom - BIGportal.ba\n31 Avgusta, 2020 31 Avgusta, 2020 0419\nPredsjednik Srbije Aleksandar Vučić razgovarao je telefonom sa njemačkom kancelarkom Angelom Merkel, a glavna tema bio je KiM, odnosno predstojeći sastanci u Vašingtonu i Briselu.\nAleksandar Vučić i Angela Merkel razgovarali su u pauzi Bledskog strateškog foruma, nakon panela na temu “Evropa poslije Bregzita i Kovida 19” na kojem je predsednik Srbije bio jedan od glavnih govornika.\nImao sam odličan telefonski razgovor sa Angelom Merkel. Zahvalan sam njemačkoj kancelarki na podršci ekonomskom i političkom razvoju Srbije i njenom razumjevanju naše teške regionalne političke pozicije – rekao je Vučić.\nRazgovori sa Merkelovom i Lajčakom dolaze uoči najavljenih sastanaka o KiM u Vašingtonu i Briselu.\nPredloženo ukidanje duplih funkcija: Ne može se biti ministar i poslanik


Datum kreiranja: četvrtak, 14 januar 2021\nNedeljnik NIN objavio je nove detalje o tajnim ugovorima MUP-a, GIM-a i Britiš motora. List navodi da „strogo poverljivi“ ugovori MUP-a sa GIM-om, koji je zastupao pokojni otac bivšeg ministra policije, i s Britiš motorsom, čiji je vlasnik Ostoja Mijailović, član Glavnog odbora SNS-a, ukazuju na sumnju da su prekršena tri važeća zakona i počinjena dva krivična dela, trgovina uticajem i sukob interesa.\nO dokumentima i o ovom slučaju za NIN je govorio i programski dirketor TS Nemanja Nenadić, koji je ukazao na neke od uočenih nezakonitosti:\nU trojnom odnosu između Ministarstva unutrašnjih poslova Republike Srbije, firme GIM koja je komisionar u trgovini oružjem i Britiš motorsa, dosta stvari je nepoznato i pored toga što je NIN objavio nekoliko ugovora koji nose oznaku „strogo poverljivo“. Nije jasno ni da li su uopšte bili ispunjeni uslovi za stavljanje ove oznake tajnosti, jer bi ona trebalo da se koristi samo u slučajevima kada bi usled saopštavanja takvog podatka „nastala teška šteta po interese Republike Srbije“. Možda se smatralo da bi ti interesi bili povređeni ukoliko bi se saznalo da MUP uopšte poseduje ili da prodaje oružje („pešadijsko i artiljerijsko naoružanje“) ili da je vrednost tog naoružanja preko 1,6 miliona dolara (npr. zbog pregovora sa krajnjim kupcima). Sve i da je neki od razloga za određivanje tajnosti postojao u vezi sa predmetom komisione prodaje oružja, teško je zamisliti da bi ti uslovi bili ispunjeni kada je reč o drugim podacima koji se takođe nalaze u ovim tajnim ugovorima ili se iz njih mogu izvesti: da je posao komisione prodaje oružja dobila firma GIM, da ta firma nije ispunila svoje ugovorne obaveze kako je predviđeno, da MUP nije koristio sredstva obezbeđenja radi naplate svojih potraživanja od GIM, već je pristao na kompenzaciju i da je MUP nabavio vozila kršeći Zakon o javnim nabavkama.\nDa li su odgovorna lica u MUP, poslujući na ovaj način, načinila neku štetu budžetu i koliku, nije poznato, ali se može pretpostaviti da ona postoji. Naime, MUP je planirao da ostvari zaradu prodajom oružja i da tu zaradu iskoristi za određene troškove između 2015. i 2018. (ne nužno za kupovinu automobila), ali je bio lišen te mogućnosti usled neispunjavanja ugovornih obaveza od strane GIM. Iz raspoloživih ugovora nije jasno da li je MUP kroz kompenzaciju naplatio ne samo oružje koje je prodao preko GIM, ili i kamate ili druga potraživanja na koja bi imao pravo zbog neispunjenja prvobitnog ugovora. Sve i da su se „kockice poklopile“, pa je upravo nabavka „landrovera“ ili sličnih terenaca bilo ono što je u tom trenutku bilo najpotrebnije policiji, što je takođe nepoznato, šteta se ogleda u tome što je ova nabavka izvršena bez mogućnosti da se kroz konkurenciju dođe do najpovoljnije ponude. Najveća šteta je, međutim, ona koja bi tek mogla da nastane – ugovor o „isporuci vozila“, i sa njim povezan „ugovor o asignaciji“ su ništavi, jer su protivni propisima koji su u ovom slučaju obavezivali jednu od ugovornih strana.\nZakon o javnoj svojini i Zakon o policiji nalažu da se sredstva pribavljaju u javnu svojinu javnim nabavkama. Vršenje nabavki kroz kompenzaciju je u Srbiji zabranjeno još od donošenja prvog Zakona o javnim nabavkama iz 2002. Zakon o javnim nabavkama iz 2012, koji je bio na snazi u vreme zaključenja ove asignacije, predviđao je tri različita pravna režima po kojima je MUP mogao da kupuje automobile. Osnovno pravilo je da se vozila za policiju kupuju kao i za bilo koji drugi državni organ, u otvorenom tenderskom postupku i objavljivanje celokupne konkursne dokumentacije. „Polutajni režim“ se mogao primeniti kada se kupuje „bezbednosno osetljiva oprema“, gde su neki podaci tajni – i takva nabavka se oglašava, ali su neki delovi konkursne dokumentacije poverljivi, na primer podaci o posebnim modifikacijama na automobilima. Treća mogućnost bila je da se nabavke vrše bez oglašavanja, ali samo u slučajevima kada se nabavke vrše na osnovu međudržavnog sporazuma, za sprovođenje obaveštajnih aktivnosti, za rad policijskih snaga u inostranstvu, ili u situacijama kada bi otkrivanje informacije da se uopšte sprovodi takva nabavka ugrozilo bezbednost države. Treba podsetiti da je najveću nabavku vozila (710 škoda), MUP 2017. sproveo bez primene zakona, iako za to očigledno nisu bili ispunjeni uslovi.\nPored toga što je nezakonit, ugovor o isporuci vozila i asignaciji baca novu svetlost i na prethodno zaključeni ugovor o komisionoj prodaji oružja. Naime, kada se uporede vrednosti u ugovorima, očigledno je da je cena automobila značajno veća – 2.449.510 evra sa porezom, u odnosu na 1.659.412 dolara ugovorene prodaje oružja. To ukazuje da je u međuvremenu, kroz anekse, uvećana vrednost oružja koje je MUP rešio da proda preko GIM-a, iako ova firma nije ispunjavala svoje ugovorne obaveze. Takođe, na osnovu člana 8. ugovora o isporuci vozila se može zaključiti da posao sa prodajom oružja i dalje traje, jer se isporuka automobila vezuje za isporuke oružja.\nNepoznanicu predstavljaju i razlozi zbog kojih je „Britiš motors“ uopšte uključen u ovaj trojni ugovor. U normalnim poslovnim odnosima, kakvi bi mogli postojati između bilo koje dve privatne firme, moguće je zamisliti i situaciju u kojoj bi trgovac automobilima imao neizmirena dugovanja prema trgovcu oružjem. Iz trojnog ugovora o asignaciji o tome nema reči, niti je to bilo nužno navesti da bi ugovor bio validan. Međutim, u odsustvu takvih informacija, može se jednako pretpostaviti i da nikakav dug „Britiš motors“ prema GIM nije ni postojao, već da je cilj aranžmana bilo upravo to da prodavac automobila dobije posao bez nadmetanja.\nNa kraju, kada je jasno da je zakon prekršen, ostaje pitanje motiva odgovornih lica u MUP da to učine, iako im je moralo biti jasno da zaključuju nedozvoljeni ugovor. Najbenignija bi bila pretpostavka da su to učinili kako bi smanjili štetu zbog odabira poslovnog partnera preko kojeg su prodavali oružje, a koji nije mogao da na drugi način izmiri dug. Naravno, i u tom slučaju je potrebno predočiti javnosti da li je učinjeno sve što je trebalo da se nastanak štete spreči ili da se ona umanji kroz naplatu penala. Ako nije, to bi bio dobar razlog da se ponovo ispita i pitanje mogućeg sukoba interesa prilikom odabira upravo GIM-a kao komisionara. Stvari stoje još lošije, kako po javni interes, tako i po sve uključene aktere, ako je odluka MUP o prihvatanju asignacije u koju je uključen „Britiš motors“ bila pod uticajem javno poznate činjenice da je vlasnik ove firme funkcioner vladajuće stranke, pritisaka ili trgovine uticajem da se uđe u takav aranžman.


Ministarka Atanasković: Radimo na unapređenju privrednog ambijenta - 24sedam Ministarka Atanasković: Radimo na unapređenju privrednog ambijenta - 24sedam\nMinistarka Atanasković: Radimo na unapređenju privrednog ambijenta\nCilj je otvaranje što više fabrika i obezbeđivanje što više radnih mesta, navela je ministarka privrede\nAnđelka Atanasković; Foto: Tanjug/Rade Prelić\nMinistarka privrede Anđelka Atanasković poručila je povodom Međunarodnog praznika rada da će resor kojim rukovodi nastaviti da radi na unapređenju privrednog ambijenta u Srbiji, saopšteno je iz njenog kabineta.\nOna je istakla da će Ministarstvo privrede i dalje aktivno pružati snažnu podršku domaćim privrednicima, raditi na privlačenju stranih investitora sa ciljem da Srbija, koja je danas moderna, uspešna, politički i ekonomski stabilna zemlja, bude što bolje mesto za život.\n– Cilj nam je da otvorimo što više fabrika, da obezbedimo što više radnih mesta, kako bismo obezbedili još bolji životni standard svih građana. Poseban fokus nam je na mladima koje želimo da zadržimo, ali i vratimo u Srbiju, kako bi u svojoj zemlji radili i osnivali porodice – navela je Atanasković.\nUmalo nam deca nisu stradala ispred kuće: Molim Boga da devojčice što pre ozdrave\n#Anđelka Atanasković #privredni ambijent #unapređenje privrede


Vučić indijskim privrednicima: Srbija je idealna za ulaganje - Blic\n"Kada bi me pitali koja je najbolja zemlja u Evropi za investiranje odmah bih rekao da je to Srbija ali ne zato što sam iz Srbije i njen premijer i daću sve od sebe da vas u to uverim" rekao je Vučić.\nVučić je rekao da je privreda indijske države Maharastra zainteresovana za privrednu saradnju sa Srbijom.\nOn je, nakon razgovora sa glavnim ministrom Maharastre Devendrom Fadnavisom preneo da je razgovarao o uspostavljanju saradnje, dodajući da smo mi za njih nepoznato tlo, kao i oni za nas, jer se do sada nismo pojavljivali ovde, a ni oni u Srbiji.\nPrema njegovim rečima, dogovoreno je da se razmene delegacije koje bi proučile koje su moguće oblasti saradnje, razgovaralo se o turizmu, poljoprivredi i IT sektoru, a najveće industrijalce tog dela Indije, dodao je premijer, a koji žele da ulažu i u našu zemlju, pokušaće da "privoli da investiraju svoj veliki novac".\n"Prošle godine bio je šeik Muhamed koji ima razmenu od 60 milijardi dolara sa Indijom, a mi sa 130 miliona dolara dobijamo takvu veliku privlegiju, što je velika cast", zaključio je Vučić.\n„Naši odnosi su dobri, ali je potrebno pojačati ekonomsku saradnju“, istakao je Sudir Mehta, direktor Pinnacle industries i naglasio da je od 2013. do 2015. godine skoro dvostruko uvećana trgovinska razmena između Indije i Srbije, ali još nedovoljno s obzirom na mogućnosti dveju zemalja.\nU saopštenju vladine Kancelarije za odnose sa medijima navodi se da je on naglasio da su indijski investitori zainteresovani za jačanje ekonomske saradnje i to naročito u oblasti infrastrukture, obnovljive energije, informacionih tehnologija, poljoprivrede, bankarstva i turizma, kao i naučno-tehničke i oblasti tekstilne industrije.\nPremijer Vučić je obavestio indijske privrednike o ekonomskim reformama koje je srpska vlada sprovela u poslednje dve godine, kao i o paketu ekonomskih mera za podršku stranim investitorima. On je naglasio da je poslovna klima u Srbiji značajno bolja i da je podrška Vlade za otvaranje novih radnih mesta naišla na veliko interesovanje nekih od najvećih evropskih kompanija.\nKako je saopšteno, Vučić je istakao da zbog ugovora o slobodnoj trgovini sa zemljama EU, CEFTA, Turskom, SAD, kao i zemljama Carinske unije Rusije, Belorusije i Kazahstana, Srbija danas predstavlja veoma interesantnu destinaciju za direktne strane investicije sa najvećim potencijalnim tržištem.\nRanije danas, Vučić se u Mumbaiju sastao sa glavnim ministrom države Maharastra Devendrom Fadnavisom, sa kojim je razgovarao o boljoj saradnji u oblasti poljoprivrede, prerade semena i drugim tehnologijama za preradu hrane, ali i privlačenju većeg broja indijskih investitora u Srbiju.\nDvojica sagovornika dogovorili su formiranje zajedničkih timova, koji će istražiti sve mogućnosti saradnje Srbije i Maharastre, desete najmnogoljudnije države na svetu.\nPremijer Vučić pozvao je glavnog ministra Fadnavisa da sa delegacijom indijskih privrednika poseti Srbiju.\nOdlaskom u Mumbaj premijer Srbije nastavio je višednevnu posetu Indiji, u okviru koje se juče sastao sa indijskim premijerom Naredndrom Modijem i učestvovao na samitu "Vibrant Gudžarat", u indijskom gradu Gandinagaru.\n- Mnogo je važnije da smo razgovarali o svim aspektima bilateralne saradnje, o tome šta treba da uradimo da bismo uvećali našu trgovinsku razmenu koja je na nivou od 130 miliona dolara. Mislim da možemo ne da je udvostručimo ili utrostručimo, već da dođemo do milijarde za svega pet do sedam godina," rekao je premijer novinarima nakon sastanka.\nOn je potom u obraćanju na samitu "Vibrant Gudžarat" rekao da će Srbija obezbediti najbolje moguće uslove za kompanije iz Indije koje budu investirale u našoj zemlji.\n- Obezbedićemo najbolje uslove za indijske kompanije, a nadam se da će i srpske kompanije naći ovde u Indiji plodno tlo za naše investicije - rekao je Vučić.\nVlada Republike Srbije Aleksandar Vučić Premijer Srbije Bombaj Indija


Država ponovo oglasila prodaju ’Budimke’ - Agro TV\nDržava ponovo oglasila prodaju ’Budimke’\nPosle nedavnog, nesupešnog pokušaja da ’Budimka’ iz Požege dobije novog vlasnika, Agencija za licenciranje stečajnih upravnika oglasila je novu prodaju ovog preduzeća.\nKao što je trebalo i na javnom nadmetanju, koje je bilo planirano za 11. jun, ali je propalo jer se niko od potencijalnih kupaca nije prijavio, nekadašnji agroindustrijski gigant će se prodavati u dve celine, s tim što će im početne cene biti 30% niže.\nKako se navodi u pozivu, koje je upućeno na adrese svih kompanija koje su u prethodom period iskazivale interesovanje za kupovinu „Budimke“, prodaja će se održati 10. septembra 2019. godine.\nPočetna cena fabričkog kompleksa sa pratećim parcelama u Požegi biće 372.309.856 dinara, za razliku od neuspelog pokušaja prodaje kad se ista imovina nudila po početnoj ceni od 531.871.223 dinara.\nZa kupovinu „Budimke“, u kojoj je proizvodnja stala decembra 2015., interesovanje su pretodnih godina pokazale 24 kompanije iz Srbije, Evrope i Azije. U međuvremenu proglašeno je bankrotstvo ovog preduzeća čime su izbrisani dugovi od 13 miliona evra.\nS obzirom da na potencijale i brend „Budimke“, činjenicu da se proizvodnja sokova od voća i povrća može veoma brzo obnoviti, kao i početnu cenu daleko jeftiniju od realne, očekivalo se da će ona biti prodata u prvom krugu.\n– Na iznenađenje svih nas desilo se suprotno – rekao je povodom neuspelog pokušaja prodaje „Budimke“ poverenik stečajnog upravnika Đorđe Zečević.


FK Torino - Blic Sport\nU uzbudljivoj utakmici u okviru italijanskog prvenstva fudbaleri Atalante i Torina odigrali su u subotu nerešeno 3:3, a meč je pre svega obeležila činjenica da su gostujući fudbaleri uspeli da stignu zaostatak od tri gola.\nFudbaleri Rome nastavili su da gaje san o osvajanju šampionske titule.\nUzbuna u Italiji, virus korona ponovo napada!\nNavijači Torina dirlijivim gestom su pokazali da nisu zaboravili Sinišu Mihajlovića, sprskog trenera koji je sedeo na klupi njihovog kluba.\nKONTEOVA MAŠINA DO POBEDE Inter očitao lekciju Torinu, "neroazuri" u stopu prate Juventus\nFudbaleri Intera savladali su Torino sa 3:0 (2:0) na gostovanju u 13. kolu Serije A.\nU poslednjoj utakmici 5. kola italijanske Serije A fudbaleri Torina pobedili su posle preokreta Milan sa 2:1 (0:1), a junak domaće ekipe bio je dvostruki strelac Andrea Beloti.


5 najupamćenijih Fendi modnih momenata u filmovima - WANNABE MAGAZINE\n5 najupamćenijih Fendi modnih momenata u filmovima\nSjajna istorija modnog brenda Fendi oduvek je bila povezana sa ekranom i ogromnim filmskim platnom, nekada kroz izložbe, a nekada kroz dizajniranje kostima, ali u svakom segmentu su se nekako preplitali. Moglo bi se reći da je sam brend na određen način ugrađen u filmsku kulturu i istoriju, pa je tako pre nekog vremena, Silvija Fendi izjavila da je za njihovu porodicu film uvek predstavljao važan aspekat života, pa je svaki odlazak u bioskop značio okupljanje familije i jedan vid praznika za njih. Sve to je rezultiralo otvaranjem izložbe Fendi Studios u Rimu koja će biti otvorena za posete sve do juna 2018. godine, gde ovaj brend predstavlja neke od svojih najvećih filmskih hitova, a za posetioce je urađena čak i jedna zanimljiva, interaktivna “igrica”, gde se svako može na određen način projektovati u neku film od onih kojima je Fendi kreirao kostime.\nRojal Tenenbaum (2001)\nFantastičan lik ovog filma, Margot Tenenbaum, ostavila je snažan utisak na sve one koji su pogledali ovo ostvarenje. Kao usvojena ćerka u porodici Tenenbaum, taj teret je nosila uvek sa sobom, ali je uz sve bila i veoma uspešna u stvaranju pozorišnih komada. Međutim, snažan utisak je ostavljala i svojom pojavom, kad nije nosila svoj providni negliže, pušila je i radila manikir, noseći Fendi trench u krem žutoj boji, koji je u stvari upućivao na njenu melanholiju i stanje njenog lika.\nKljučne reči 5 najupamćenijih Fendi modnih momenata u filmovimaFENDIFendi kostimiFendi kostimi u filmovimafilmmagazin za ženemodamodni filmovimodni magazinSlobodan VeličaninstilWannabe MagazinWannabe Magazineženski magazinženski modni magazin


Horoskop - evo koja 3 znaka treba da budu oprezna tokom vladavine Vodolije (do 19. februara 2020.) — Astrologija — Lovesensa.rs\nHoroskop - evo koja 3 znaka treba da budu oprezna tokom vladavine Vodolije (do 19. februara 2020.)\nFuturistička Vodolija lako se zaigra sa Uranom, planetom haosa, pobune i neočekivanih promena, piše Lovesensa.\nVladavina Vodolije trajaće sve do 19. februara 2020. godine, a izazovi koje je ovaj vazdušno znak pripremio ove godine, neće lako pasti pojedinim znakovima Zodijaka.\nDok će neki znakovi osetiti lepotu slobode i novu energiju, nekima će taj burni vrtlog promena i brzoplatih odluka doneti teškoće, nesigurnost, ali i važne lekcije.\nHoroskop - ova 3 znaka očekuje velika sreća u vladavini Vodolije (do 19. februara 2020.)Evo kojim horoskopskim znakovima sezona Vodolije donosi veliku sreću!\nEvo koja 3 znaka očekuje rizičan period tokom vladavine Vodolije:\nRak - period transformacije\nPrethodni period (vladavina Jarca) doneo je vašem znaku velike promene na emotivnom planu. U svakoj situaciji ste mogli da pronađete kompromis i iskristališete svoje roomantične želje, ali ovoga puta velika Vodolija sve menja. Sunce se nalazi u vašoj 8. kući, odnosno kući intimnosti, seksa, transformacije... Tranziti planeta donose velike izazove u ljubavi, a mnogi će napraviti velike greške u odnosima zbog naglih promena raspoloženja.\nŠkorpija - opasne igre reči\nSunce je tokom perioda Vodolije u vašoj četvrtoj kući koja označava porodicu, kuću, emocionalnu stabilnost. Počećete da se fokusirate na svoj mali svet i ljude koje volite. Ali, želećete da se odvojite od nekih članova porodice ili prijatelja za koje smatrate, a vama kradu energiju i sputavaju vas. Ove odluke mogu biti teške i konačne, zato dobro razmislite. Srećom, konjukcija Saturna i Plutona je u vašem sektoru komunikacije, pa je moguće da ćete uspeti na pravi način da rešite nesporazume.\nVeliki horoskop za vladavinu Vodolije: šta očekuje vaš znak u ljubavi, poslu i zdravlju (do 19. februara 2020. godine)Devicu očekuje priliv inspiracije i beskrajna romantika, a Vodolija odbacuje ograničenja i privlači uspeh!\nRibe - skrivena emotivna i tajanstvena duša\nOvaj emotivni znak Zodijaka počinje da se oseća usamljeno, izolovano i ne nalazi svoju svrhu tokom vladavine Vodolije. Sunce je trenutno u vašoj 12 kući, kući karme i snova. Vi ste jedinstvena emotivna i kreativna duša, ali to ne znači da treba da se potpuno izolujete. Ovaj krizni period još malo traje, a krajem februara imaćete priliku da pokažete koliko zaista vredite.\nDnevna doza dobrog horoskopa: ovaj znak gradi most poverenja i ljubavi\nDnevna doza dobrog horoskopa: ovom znaku Saturn iz senke donosi novac i uspeh\nDnevni horoskop: evo koga očekuje divno ljubavno iznenađenje


ZA NAČELNIKA PET KANDIDATA: “Gužva” na listićima u Čajniču | Novosti.RS\nOtuda je za predstojeće novembarske izbore, umesto dosadašnjih devet, odborničke liste prijavilo duplo više, čak 18 političkih partija.\nRekorderi su u BiH sa pet kandidata za načelnika, od čega četiri iz koalicije oko SNSD i petog iz SDS.\nUz aktuelnog načelnika Gorana Karadžića (SDS) koji se kandidovao za treći mandat, u trku za načelnika su se uključila i dva penzionera, dr Milan Tupeša (DNS) i Neđo Mašić (SNSD). Da bi "turnir bio uspešniji", kandidaturu su istakli i Danijel Danilović (US) i Bojan Tanasković (DEMOS).\nČajniče izbori u Republici Srpskoj lokalni izbori u RS kandidati


Predizborni plakat vodeće albanske stranke DUI sa fotografijama Zaeva i Mickoskog i slobodnim mestom između, te sloganom "Albanac premijer. Zašto da ne?"\nKampanja za prevremene parlamentarne izbore u Severnoj Makedoniji u sredu (24. juna) je i zvanično počela, iako političke partije još od pre nekoliko meseci koriste sve moguće načine promocije.\nKako zbog pandemije COVID-19 nije bilo tradicionalne kampanje sa mitinzima, skupovima i posetama od vrata do vrata, do sada su se mogli videti bilbordi, stranačke akcije, leci, promotivni video spotovi i slogani na društvenim mrežama.\nVladajući Socijaldemokratski savez (SDSM) se hvali sa onim što je postignuto do sada, a opoziciona VMRO DPMNE pokušava da obezbedi glasove kritikama upućenim vladajućim partijama. Takođe, lider SDSM-a Zoran Zaev ne propušta priliku da u izjavama kritikuje svog rivala iz VMRO DPMNE Hristijana Mickoskog, koji uzvraća na isti način.\nSlogan vladajuće partije SDSM za izbore je "Idemo na pobedu. Možemo. Još više. Još bolje". Na poslednjem događaju kojem je prisustvovao Zaev je poručio da SDSM nudi odgovornu vlast i sigurnu budućnost, te da je VMRO DPMNE opasnost po državu.\n"Imamo jasnu viziju o tome gde treba da bude naša Republika Severna Makedonija u 2024. godini i posvećeno radimo na tome, strogo se vodeći nacionalnim i državnim interesima. Sa druge strane se nalaze Hristijan Mickoski i VMRO DPMNE koji ne nude ništa osim povratka režima", istakao je Zaev.\nZaev ne propušta priliku da kritikuje svog rivala iz VMRO DPMNE Hristijana Mickoskog, koji uzvraća na isti način\nMickoski je, najavivši da će VMRO DPMNE za vreme kampanje biti među građanima, poručio:\n"U periodu koji je pred nama pokušaćemo da širom Makedonije prezentujemo naš program, da porazgovaramo sa što je više moguće građana, da ih ubedimo u našu misiju, a to je najpre da porazimo SDSM i Zorana Zaeva, a zatim da savladamo pandemiju COVID-19", rekao je Mickoski.\nMeđu albanskim strankama najintrigantniji je predizborni slogan Demokratske unije za integraciju Alija Ahmetija, koja je od 2002. godine skoro bez prekida u vlasti – "Albanac premijer. Zašto da ne?".\nTraže se visoki izborni standardi\nPredsednik države Stevo Pendarovski u pismenoj izjavi povodom početka kampanje ističe da prvi put od nezavisnosti Severna Makedonija ima izbore kao članica NATO-a, te da je istovremeno u očekivanju da počne pretpristupne pregovore sa EU.\n"Izborni proces i izbori moraju biti sprovedeni prema visokim standardima i kriterijumima, imajući u obzir našu evroatlantsku perspektivu. Apelujem na sve učesnike izbornog procesa da doprinesu da ovi izbori budu fer, slobodni i demokratski", poručio je Pendarovski.\nPremijer Oliver Spasovski je ocenio istorijskom odgovornošću da budu sprovedeni izbori kakvi dolikuju zemlji članici NATO-a.\n"Prevremeni izbori trebaju biti fer i demokratski, sa maksimalnim poštivanjem mera za zaštitu od korona virusa. Pravo građana da glasaju neće ugroziti njihovo zdravlje", rekao je Spasovski.\nTradicionalni i društveni mediji\nPolitički analitičar Petar Arsovski smatra da se cela kampanja neće prebaciti uglavnom i samo na društvene mreže i pored najava i očekivanja da će se mnogo toga odvijati tamo.\n"Mislim da će partije koristiti i tradicionalne medije, kao i ulične reklame u ovoj kampanji. Preseljavanje kampanje na društvene medije u osnovu i u najvećem delu će pratiti kvalitet diskursa tradicionalnih medija. Znači, koliko bude veći kvalitet diskursa tradicionalnih medija,uključujući i pres konferencije, tako će se to preslikati na društvene medije", kaže Arsovski.\nOn ocenjuje i kako postoji tendencija da kampanja na društvenim medijima bude "prljavija".\nInače, predizborna kampanja završava zvanično 12. jula, a prevremeni parlamentarni izbori se održavaju 15. jula. Glasanje će trajati do 21 sat, umesto do 19 kao na svim prethodnim izborima, zbog većeg trajanja procedure glasanja zbog mera predostrožnosti protiv korona virusa.


Sastanak reisa Kavazovića i ministra Mutabdžije još nije zvanično dogovoren\nNaslovnica Podrinje Bratunac Sastanak reisa Kavazovića i ministra Mutabdžije još nije zvanično dogovoren\nSarajevo – Sastanak reisu-l-uleme Islamske zajednice u BiH (IZBiH) Huseina ef. Kavazovića i ministra prosvjete i kulture u Vladi RS-a Gorana Mutabdžije u vezi s (ne)pohađanjem nastave bošnjačke djece u Konjević-Polju kod Bratunca i Vrbanjcima, općina Kotor- Varoš, još nije zvanično dogovoren, rečeno je u Rijasetu IZBiH.\nKomentirajući upit u vezi s medijskim najavama o tome da ministar Mutabdžija dolazi kod reisa Kavazovića, rukovoditelj Ureda za odnose s javnošću Rijaseta IZBiH Ekrem Tucaković kazao je da raspolaže informacijama o tome da se ministar Mutabdžija u srijedu u Banjoj Luci sastao s muftijom banjalučkim Edhemom ef. Čamdžićem i da je tom prilikom izrazio želju da se sastane s reisom.\n– Mi ovdje u Kabinetu nismo u zvaničnom smislu razmatrali tu mogućnost, ali vjerujemo da susret takve prirode treba da rezultira određenim konkretnim djelima i koracima vezanim za Konjević-Polje i Vrbanjce – pojasnio je Tucaković.\nPrecizirao je da u ovoj fazi postoji mogućnost da izaslanik reisu-l-uleme posjeti Banju Luku i sastane se s predstavnicima resornog ministarstva da bi razgovarali o spomenutoj temi i mogućem sastanku ministra Mutabdžije s reisom Kavazovićem.


Aktivno učešće lože "Sloboda" u radu VNLS\n"Sloboda" ponovo u bratskom lancu VNLS\nPo završetku letnje pauze tokom septembra 2010. godine počele su sa radom sve radionice koje rade pod zaštitom VNLS. U rad Velike Lože, Saveznog Veća i drugih tela VNLS aktivno se uključila i loža "Sloboda". Na svom prvom radu ove jeseni "Sloboda" je posle duže vremena ponovo radila po "Škotskom Obredu Drevnom i Prihvaćenom".\nLoža "Sloboda" postoji od 2002-e godine a potpuna i prava slobodnozidarska radionica postaje 2003-e godine, kada VNLS svečano unosi svetlo a strešinstvo polaže zakletvu. Od samog osnivanja ova loža radi izuzetno dobro i dugo vremena je uz ložu "Pobratim", bila jedna od najvećih i najuspešnijih loža u Srbiji. Usled nesuglasica između pojedinaca iz VNLS i tadašnjeg starešinstva "Slobode", ona je pre par godina napustila VNLS i jedno vreme radila pod vedrim nebom. Kako su uzroci nesuglasica otklonjeni i okolnosti promenjene, od godišnje Skupštine VNLS održane juna 2010 loža "Sloboda" je ponovo u bratskom lancu iz kojeg je sticajem nesretnih okolnosti bila privremeno otsutna.\nViše podataka o loži "Sloboda" možete pročitati na njihovom zvaničnom sajtu:


RTCG - Radio Televizija Crne Gore - Nacionalni javni servis :: Fudbal :: Paolo Maldini napušta Milan\n08. 07. 2020. 11:16 >> 11:13 0\nIgračka legenda Milana Paolo Maldini na kraju sezone napustiće funkciju tehničkog direktora tog kluba, prenose italijanski mediji.\nGeneralni direktor Milana Ivan Gazidis Maldiniju je ponudio drugu poziciju, odnosno funkciju klupskog ambasadora, ali je Maldini je to odbio i napustiće klub na kraju sezone.\nNjemački stručnjak Ralf Rangnik (61), koji bi trebao preuzeti kormilo Milana, dobiće velika ovlašćenja i, osim trenerskog posla, biće zadužen i za igračke transfere, pa je time uloga Paola Maldinija postala suvišna, baš kao i njegovog prijatelja iz igračkih dana Zvonimira Bobana.\nBoban i Maldini su prošlog ljeta postali sportski i tehnički direktori kluba i bili su zaduženi za sportsku politiku Milana. No, kad je Boban doznao da Gazidis iza njihovih leđa pregovara sa Rangnikom, javno je kritikova Gazidisa i zbog toga je dobio otkaz.\nRangnik bi trebao da potpiše trogodišnji ugovor s Milanom, a nagađa se da će mu godišnja plata biti oko pet miliona eura.\nPojačanje za stručni štab: Dida trener golmana Milana\nMilan doveo novo pojačanje


Italijanski "Ariston" otvario fabriku u Svilajncu\nItalijanski „Ariston“ otvario fabriku u Svilajncu\nTanjug 8. novembra 2019. 10:35\nSVILAJNAC – Vodeća svetska kompanija u industriji termičkih tela, italijanski „Ariston Thermo Group“, otvorio je u Svilajncu fabriku za proizvodnju grejača za svetske proizvođače bele tehnike.\nFabrika je izgrađena u Industrijskoj zoni „Veliko polje“ površine je 4.000 kvadratnih metara i zaposliće oko sto radnika.\n„Ariston“ je novi strani investitor u Svilajncu, a investicija je stajala tri miliona evra, izjavio je danas Tanjugu Milanović.\nU Industrijskoj zoni „Veliko polje“, Fabriku ima i japanska kompanija „Panasonik“.\nMilanović je istakao da je opština na „ovom projektu radila dve godine“ i ocenio da je „Ariston“ značajna firma za Srbiju, „a za Svilajnac posebno bitna“.\nOn je dodao da je, otvaranjem ove fabrike, Svilajnac pokazao da može da bude partner i velikim kompanijama, kao što je „Ariston“.\nUz „Panasonik“ koji zapošljava 500 radnika, Milanović je potestio i da je potpisan ugovor o izgardnji fabrike sa nemačkom kompanijom HDT koja je deo Beha Group“ i koja će u ovom gradu proizvoditi merne instrumente i ugovor sa slovenačkom kommpanijom „Hočevar“.\nPrivreda Svilajnca je stabilna, i ova godina će biti najuspešnija, ocenio je Milanović i istakao da zahvaljujući firmama „Panasonic“, „Alfa Tećnics“, Union drvo, Euromrtal, „Koeleman foods“, AD „Voćar“, „A&D Wood“, „Serbial“ i drugima, Svilajnac „konstantno beleži suficit u spoljnotrgovonskoj razmeni da svetom“.\nOn je precizirao da je spoljnotrgovinska razmena Svilajnca sa svetom lane iznsila 95,8 miliona evra, a ostvareni suficit 11,4 miliona evra, što, kako je rekao „Svilajnac svrstava u vodeće privrede regiona“.\nGermano Ravina je izavio da je „srećan“ što otvara fabriku u Svilajncu, saopštila je Informativna služba opstine.\n„Imamo velika očekivanja kada se radi o jednoj ovako veliko fabrici i ovako značajnom početku“, rekao je Germano Ravina i objasnio da je Svilajnac „izabran posle mnogo razmišljanja jer naša strategija podrazumeva ostvarivanje dobrog partnerstva a ovde smo jako dobro primljeni“


SAD će preduzeti oštre mjere zbog WikiLeaks-a\nHillari Klinton daje izjavu povodom objavljivanja tajnih dokumentara, 29. novembar 2010.\nDok svjetski mediji u nastavcima prenose sadržaje tajnih dokumenata SAD koje je objavio Wikileaks, američki zvaničnici najavili su preduzimanje zakonskih mjera, odnosno istargu protiv sajta zviždača.\n"Sjedinjene Države oštro osuđuju nezakonito otkrivanje povjerljivih informacija. To stavlja živote ljudi u opasnost, prijeti našoj nacionalnoj sigurnosti, i potkopava naše napore za rad s drugim zemljama u rješavanju zajedničkih problema", dio je reakcije američke državne sekretarke Hilari Klinton, na novo curenje povjerljivih informacija iz Vašigtona, koje i po procjenama mnogih analitičara zbog sadržaja iznesenog u javnost može ugroziti međunarodnu diplomatiju.\nNo američka ambasadorka u Ujedinjenim nacijama Suzan Rajs vjeruje da objava Wikileaksa neće štetiti dipolomatiji.\n"Naše diplomate su upravo to, samo diplomate. Nastaviće da rade svakog dana zajedno sa drugim zemljama, i partnerima ovdje u Ujedinjenim nacijama i sa drugum zemljama širom svijeta na suočavanju sa najaktualnijim globalnim izazovima i na unaprijeđivanju američkih nacionalnih interesa", kazala je Rajs.\nAmbasadorka Rajs je rekla da neće komentarisati klasifikovane materijale, dok sa druge strane Hilari Klinton eksplicitno poručuje:\n"Mi preduzimamo agresivne korake da utvrdimo čija je odgovornost za krađu ovih informacija. Ja sam naredila određene mjere State Departmentu, uz nove sigurnosne garancije Ministarstva odbrane i drugdje kako bi zaštitili informacije SD, tako da ova vrsta povrede ne može više nikada da se ponovi".\nŽivopisni i pikantni detalji\nMediji sa druge strane i dalje objavljuju povjerljive, zanimljive pa čak i pikantne detalje koje je objavio Wikileaks.\nVeoma zanimljivo u trenutku dok na korejskom polustrvu zvecka oružje je tvrdnja da je Kina nezadovoljna sjevernom Korejom i da je za ujedinjenje dvije Koreje pod vlašću Seula\nBanke i kompanije - nova meta WikiLeaks-a\nKineska reakcija glasi zvanični Peking izrazio je nadu da objavljivanje diplomatskih depeša na web sajtu Wikileaks neće ugroziti kinesko-američke odnose i da će Vašington tome pristupiti na korektan način.\nTu je i živopisna slika Italijanskog premijera Silvija Berluskonija kojeg su okarakterisali kao portparola ruskog premjera Vladimira Putina te kao “neodgovornog punog sebe i nefikasnog evropskog lidera sklonog dugim neprospavanim noćima”, zapitavši se čak ko mu plaća djevojke koje govore o njemu.\nNovine prenose detalje iz povjerljivih dokumenata objavljenih na sajtu WikiLeaks\nBerluskoni je na sve rekao da ga ne zanima stav, kako je ocijenio, “trećerazrednih funkcionera.“\nŠto se zemlja regiona tiče za sada nema naročito važnih podataka osim da se prema pisanju kosovske štampe 668 dokumenata odnosi na Kosovo, a objavljeno je i šta bivši hrvatski premijer Ivo Sanader govorio o ostalim liderima u regionu.\nI dok SAD prijete preduzimanjem oštrih mjera analitičari uglavnom procjenuju može li obavljivanje ovih dokumnata ugroziti diplomatiju te ocjenjuju da ovako pokazuje da je u 21. vijeku tajne sve teže čuvati.\nKako je najavljeno Wikileaks će početkom sljedeće godine obajaviti povjerljive dokumente o svjetskom bankarskom sistemu.\nWikiLeaks i Balkan\nWikiLeaks i zemlje regiona\nMeđu 250,000 telegrama američke diplomatije koje je stranica WikiLeaks počela objavljivati u ponedjeljak, nalazi se i preko 9,000 dokumenata o zemljama bivše Jugoslavije i regiona.\nPojedinačno Hrvatska se spominje u 2.053, BiH 1.419, Kosovo 1.320, Srbija i Crna Gora (zajedno do 2006.) 1.244, Slovenija 947, Albanija 822, Makedonija 783 i Crna Gora 503 telegrama.\nZa sada, na stranici WikiLeaksa dostupan je samo dokument o razgovorima pomoćnika američkog državnog sekretara za Evropu Phila Gordana sa francuskim zvaničnicima u Parizu u oktobru 2009. godine o, između ostalog, situaciji u BiH, Kosovu, Srbiji, Makedoniji i Hrvatskoj.\nNa sastanku su francuske diplomate zagovarale ubrzanje proces zatvaranja Ureda visokog predstavnika u BiH, s čime se Gordon nije složio jer je rekao da još nisu bili stvoreni svi uslovi.\nOn se također nije složio sa ocjenom francuskih diplomata da su se odnosi između SAD i bošnjačkih političara pogoršali.\nFrancuski predsjednički savjetnik za vanjsku politiku Jean-Claud Levitte je također rekao da EULEX ima problema sa kosovskim vlastima nakon potpisivanja sporazuma sa Beogradom kao i da minister vanjskih poslova Srbije Vuk Jeremić "obećava puno" prilikom posjeta Parizu u vezi povratka Srba na Kosovo ili njihovog učešća u kosovskim institucijam i da se više neće susretati sa njim jer ne predstavlja lice moderne Srbije kao što tvrdi.


Bajden zabranio ulazak u SAD predsjedniku Nikaragve – Vijesti-X.com\nPredsjednik SAD Džo Bajden zabranio je danas ulazak u SAD predsjedniku Nikaragve Danjelu Ortegi, njegovoj supruzi i potpresjednici zemlje Rosario Muriljo kao i velikom broju ministara i zvaničnika zemlje, ukazujući da se to radi zbog njihovog narušavanja demokratije.\n“Represija i zloupotrebe Ortegine vlade i onih koji ga podržavaju nameću SAD da djeluju”, naveo je američki predsjednik u tekstu objavljenom poslije spornih nikaragvanskih izbora od 7. novembra na kojima je Danijel Ortega ponovo izabran za predsjednika za četvrti mandat.\n“Donio sam odluku da je u interesu SAD-a da ograniči i suspenduje ulazak u SAD za članove vlade Nikaragve koju vodi Ortega, uključujući i njegovu suprugu i potpresjednicu Muriljo” i svima povezanim sa djelima koja narušavaju demokratske institucije zemlje, navodi se u tekstu.\nNa vrlo dugom spisku osoba kojima neće biti dozvoljen ulazak u SAD su takođe poslanici i članovi njihovih kabineta, gradonačelnici i njihovi pomoćnici optuženi da su prekršili ljudska prava kažnjavanjem mirnih demonstranata, kao i čitav niz visokih zvaničnika bezbjednosnih službi, vladinih agencija, zatvorskih ustanova, sudskog sistema i ministarstva unutrašnjih poslova.\nAmeričko ministarstvo finansija je za ponedjeljak najavilo uvođenje finansijskih sankcija saveznom tužilaštvu Nikaragve i devetorici visokih zvaničnika zemlje kao odgovor na privid izbora koje su organizovali predsjednik Ortega i potpresjednica Muriljo.\nUvođenje sankcija prijetilo je od izbora 7. novembra na kojima nije učestvovala opozicija pošto su uhapšeni glavni predsjednikovi rivali. Bajden je odmah izbore nazvao komedijom na kojima je bez iznenađenja ponovo izabran Danijel Ortega za četvrti mandat.


Centralni popisni biro nije uspio da se dogovori o jedinstvenom programu za obradu podataka popisa stanovništva, domaćinstava i stanova u BiH 2013. godine, uz konstataciju da nema konsensuza među članovima ovog tijela da ovo pitanje bude dogovoreno.\nDirektor Zavoda za statistiku Republike Srpske Radmila Čičković rekla je da se sve vraća na početak.\n"Centralni popisni biro zaključio je da nema kapaciteta da dalje raspravlja o ovom pitanju jer nema konsenzusa, te da Agencija za statistiku, u skladu sa zakonom, treba da utvrdi jedinstveni program obrade podataka. Sve se ustvari vraća na početak", rekla je Čičkovićeva.\nOna je istakla da to znači da entiteski zavodi za statistiku treba da učestvuju u izradi jedinstvenog programa obrade podataka popisa, a da ga utvrđuje Agencija za statistiku BiH.\n"Pred nama je sada period u kojem svi zajedno treba da pronađemo rješenje. Pitanje je za koliko vremena možemo to da uradimo", rekla je Čičkovićeva.\nOdgovarajući na pitanje da li je popis propao, Čičkovićeva je rekla da to ne smije i ne treba da se dogodi.\nOna je potvrdila da će Savjetu ministara BiH biti upućen izvještaj o statusu aktivnosti na popisu stanovništva.\nMinistar civilnih poslova BiH Adil Osmanović rekao je da nije uočio bilo kakve pomake, te da se čuo prijedlog o pomjeranju datuma objavljivanja rezultata popisa sa 1. jula na kraj godine.\nOn smatra da se rok može pomjeriti samo ako se prije toga utvrdi jedinstvena metodologija obrade podataka, te da se jasno kaže koliko vremena treba da se obradi popisna građa.\n"U BiH se sve obično donosi u posljednjem trenutku. Možemo se nadati da će i Agencija za statistiku u posljednjem momentu povući neke poteze koje je, u skladu sa zakonom, već trebala da učini", rekao je Osmanović.\nOn je naveo da zakon predviđa da entitetski zavodi za statistiku učestvuju u izradi jedinstvenog programa za obradu podataka popisa stanovništva, dok konačna odluka, odnosno utvrđivanje i usvajanje na Agenciji za statistiku BiH.\nDirektor Agencije za statistku BiH Velimir Jukić izrazio je nadu da će u skladu sa zakonom biti postignut dogovor o jedinstvenoj metodologiji, ističući da će, ako bude produžen rok do kraja godine, biti dovoljno vremena da se dođe do usaglašenog stava.\n"U izvještaju Savjetu ministara BiH naveli smo da očekujemo da se do kraja godine produži rok za objavu rezultata popisa, jer smatramo da je to dovoljno vremena da se donese metodologija i jedinstveni program i da se u skladu sa zakonom i preporukama izvrši obrada rezulata", rekao je Jukić.\nOn očekuje da će biti pronađeno rješenje i da će Savjeta ministara i Parlamentarna skupština BiH produžiti rok do kraja godine, te da će on biti ispoštovan.\nJukić kaže da nije razmišljao o ostavci, ističući da četiri mjeseca, od kako je preuzuo tu dužnost, svoj posao radi odgovorno.\n"Metodologiju je trebalo utvrditi i donijeti prije početka popisa stanovništva i to je logika. To, nažalost, nije urađeno, nego je ostavljeno za sam kraj. U ovakvim uslovima metodologiju ćemo morati da donesemo na kraju procesa i to ćemo uraditi u skladu sa zakonom", rekao je Jukić.\nDirektor Federalnog zavoda za statistiku Emir Kremić razočaran je zbog nepostizanja dogovora o jedinstvenom programu za obradu podataka popisa i ocijenio da se Agencija za statistiku BiH večeras svrstala među one koji usporavaju evropski put zemlje.\nKremić smatra da se izmjena zakonskog roka za objavu podataka popisa stanovništva predlaže bez ikakvog zakonskog osnova, jer je kompletan proces završen.\n"Ljudi su popisani, podaci uneseni, obrada završena i Paralmentarna skupština BiH bi trebalo da se bavi pitanjima odgovornosti, a ne produženjem roka", rekao je Kremić.\nOn smatra da je nephodno utvditi metodologiju obrade podataka popisa i objaviti je u "Sl. glasniku BiH" čime bi se ta problematika svela na tehničko pitanje.\n"Bojim se da podaci, kao i sve drugo u životu, imaju svoj rok trajanja. Nakon određenog roka oni postaju istorija, kao što je i popis iz 1991. godine istorija i danas ga ne možemo koristiti kao relevatan podatak. Bojim se da će određenim demografskim podacima isteći rok trajanja, a onda se dovodi u pitanje i validnost svih drugih podataka", rekao je Kremić.\nObjavljivanje rezultata popisa stanovništva sprovedenog 2013. godine jedan je od uslova koji je evropski komesar Johanes Han naveo kako bi BiH dobila upitnik EU o spremnosti zemlje da se priključi Uniji.\nIzvor: Vebsajt Glas Srpske, 12.05.2016.


Odgovor Rusiji — NATO sprema najveće vojne vežbe - Sputnjik Srbija\n09:00 26.09.2018 (osveženo 10:37 26.09.2018) Preuzmite kraći link\nGeneralni sekretar NATO-a Jens Stoltenberg izjavio je da Alijansa preduzima mere kako uzvratila na pojačanu aktivnost Rusije, ali i dodao da želi bolje odnose s Moskvom.\nU intervjuu za AP, Jens Stoltenberg je u utorak rekao da je dijalog sa Rusijom potreban u pokušaju da se umanje tenzije i izbegnu loše procene.\nStoltenberg je, neposredno pred sastanak sa ruskim ministrom spoljnih poslova Sergejem Lavrovom na marginama Generalne skupštine UN, ukazao na navodno vojno mešanje Moskve u Ukrajini i Gruziji, podršku koju pruža sirijskom predsedniku Bašaru al Asadu, i prisustvo ruskih pomorskih snaga u istočnom Mediteranu.\nOn je dodao da je odgovor NATO-a na to da se, prvi put, rasporede borbene grupe na teritoriji istočnih članica, i najavio da će Alijansa uskoro održati „najveće vežbe ove generacije“ u Norveškom moru, u kojima će učestvovati kopnene, vazdušne i pomorske snage.\n„Kada se ozbiljno ne slažemo, kada vidimo povećane tenzije, kada vidimo veće vojno prisustvo blizu naših granica, čak je još važnije da postoji dijalog“, rekao je Stoltenberg.\nGeneralni sekretar NATO-a smatra da bi unapređenje komunikacije između NATO-a i Rusije moglo da pomogne u smanjenju tenzija.\nKomentarišući nedavnu izjavu ukrajinskog predsednika Petra Porošenka da ukrajinska vojska planira da ispuni kriterijume za članstvo u NATO-u do 2020, Stoltenberg je nagovestio da NATO neće tražiti dozvolu Rusije da bi se Kijev pridružio Alijansi. „Na Ukrajini je da odluči o svom putu, da li želi da se pridruže NATO-u ili ne“, rekao je Stoltenberg.


Miljković ostaje u Beogradu na ispitivanjima\nGoran Bošković 13/01/2021, 12:37\nFudbeler još početkom decembra preležao Kovid 19, ali još uvek ima određene probleme koje treba da reši sa stručnjacima\nPrva sedmica na priprema u Turskoj, na koje Partizan putuje u petak 15. januara, proteći će bez Aleksandra Miljkovića, koji ostaje u Beogradu, kako bi okončao medicinska ispitivanja i sa stručnjacima rešio sve nedoumice u vezi sa posledicama virusa korona. Kada stavi tačku na “slučaj virus” desni bek će se priključiti saigračima i nastaviti sa normalnim radom.\nMiljkovićev ostanak je zapravo preventivan, jer, iako je preležao virus korona još početkom decembra 2020. godine, fudbaler još uvek oseća blage posledice, koji su mu pravili probleme i u završnici jesenjeg dela sezone.\nU poslednjem meču koji je odigrao za crno-bele, protiv Čukaričkog u Humskoj 5. decembra, desni bek je zatražio izmenu već u poluvremenu pošto se osećao loše (u toj sedmici je dobio negativan nalaz), a upravo zbog toga nije bio u sastavu ni u završna dva duela jeseni sa Voždovcem i Mladošću iz Lučana, već je njegovu poziciju silom prilika porivao Maki Banjak.\nU međuvremenu Miljković je obavio niz ispitivanja i testiranja, koja još uvek traju, pa će propustiti sam početak rada u Turskoj i ekipi će se priključiti posle 20. januara.\nTekst preuzet sa portala Telegraf.rs\nPrevious article Partizan protiv Trenta otvara Top16 fazu u Evrokupu\nNext article Fudbaleri će se pripremati u “raju na zemlji”: Hotel po osobi košta 2.145€, samo spa centar ima 3.500 m²…(FOTO GALERIJA)


ZENIT BOLJI OD OLIMPIJE: Rusi slavili u Sankt Peterzburgu\n22.02.2021. • 20:09\nRuski tim slavio protiv italijanskog - 79:70\nNapokon je došao na red da se odigra i meč 5. kola Evrolige između Zenita i Olimpije. Ruski tim je upisao pobedu u ovom odloženom susretu – 79:70 i tako se revanširao za poraz u prvom međusobnom okršaju koji je bio na programu pre manje od mesec dana.\nEkipe su u četvrtu deonicu zakoračile izjednačene – 54:54, a onda je u poslednjih deset minuta Zenit bio uspešniji. Dobio je taj period 25:19 i ta razlika je bila i u konačnom rezultatu. Do pobede je rusku četu predvodio tandem Gudaitis – Pangos. Njih dvojica su postigli po 16 poena, dok je Bili Beron dodao 13. Kod poraženih najefikasniji je bio Kevin Panter sa 16 poena, a srpski košarkaš Vladimir Micov je ubacio pet poena.\nPosle ove utakmice Armani je i dalje na visokoj drugoj poziciji sa istim skorom kao trećeplasirani CSKA (16-8). Ispred njih je Barselona, koja je lider sa učinkom 18-7. Zenit je na četvrtom mestu sa 15 pobeda i devet poraza i jednom zaostalom utakmicom sa Panatinaikosom.


U Turskoj šest aktivista za ljudska prava u pritvoru do sudjenja\nBeta 18. jula 2017. 09:00\nSud u Istanbulu odredio je pritvor do sudjenja za šest aktivista za ljudska prava, uključujući direktorku organizacije Amnesti internešnel (Amnesty International) za Tursku Idil Eser, zbog optužbi da su pomagali jednoj terorističkog grupi.\nTa grupa ljudi privedena je početkom meseca u policijskoj raciji na jedan hotel na Prinčevskim ostrvima dok su prisustvovali radionici o digitalnoj bezbednosti.\nZa sada nije poznato kojoj terorističkoj organizaciji su oni navodno pomagali, medjutim turski mediji su preneli da su tužioci predstavili dokaze o njihovoj komunikaciji sa osumnjičenima koji su povezani sa Kurdima i ekstremistima, kao i sa pokretom propovednika Fetulaha Gulena koji živi u egzilu u SAD, a koji je optužen za organizovanje neuspelog puča u Turskoj.\nOrganizacija Amnesti internešnel, čija je direktorka uhapšena, navela je da je ovaj slučaj test za tursko pravosudje.\nTurska je posle prošlogodišnjeg pokušaja državnog udara proglasila vanredno stanje, uhapsila oko 50.000 ljudi i udaljila sa posla više od 100.000 državnih službenika.\nU tajnom švajcarskom bunkeru čuvaju ključeve za bitkoine…


Identifikovanje kvalifikovanosti za kreditnu aplikaciju – Dobar za banku\nIdentifikovanje kvalifikovanosti za kreditnu aplikaciju\nBesplatno za ulogovane korisnike Niste prijavljeni na ovaj kurs.\nOvaj kurs će pomoći predstavnicima malih i srednjih preduzeća (u nastavku: MSP) da razumeju ključne elemente i resurse koji su neophodni za procenu spremnosti preduzeća za apliciranje za kreditna sredstva. Pre svega, kurs će omogućiti MSP da se upoznaju sa svim preduslovima koji su neophodni kako bi se njihova kreditna aplikacija uzela u razmatranje. Na taj način će im biti lakše da samostalno isplaniraju svoj pristup procesu. Pažnja MSP će biti usmerena na ispunjavanje svih aspekata kreditne aplikacije pre ulaska u sam proces, te na identifikovanje načina na koji se mogu prevazići svi uočeni nedostaci.\nU okviru kursa Identifikovanje kvalifikovanosti za podnošenje kreditne aplikacije polaznicima će biti prezentovane sledeće oblasti:\nGlavni uzroci nekvalifikovanosti za dobijanje kreditnih sredstava\nUniverzalni kriterijumi za procenu kreditne kvalifikovanosti\nKao što je već pomenuto, struktura kursa podrazumeva dve međusobno povezane oblasti:\nU prvom delu će naglasak biti na glavnim uzrocima koji dovode do nepripremljenosti preduzeća za apliciranje, i to kroz pristup odozgo-nadole, tj. polazeći od opšte perspektive ponude i tražnje za sredstvima, pa sve do prikazivanja pojedinačnih uzroka. Polaznici kursa će steći značajno praktično znanje, što će im omogućiti da lakše razumeju najčešće razloge odbijanja i greške koje predstavnici MSP prave prilikom apliciranja za sredstva banke;\nCilj drugog dela je da detaljnije upozna predstavnike MSP sa osnovnim konceptima kriterijuma koje koriste banke. U ovom delu će im biti prezentovani kvalitativni i kvantitativni zahtevi i njihove minimalne vrednosti koje moraju biti ispunjene, kako bi banka preduzeće prepoznala kao potencijalno sposobno za otplatu kredita. Što je još značajnije, ovaj deo kursa daje pogled iz perspektive zaposlenih banke, tj. pravila koja oni koriste prilikom donošenja odluke.


Vašington sprema nove sankcije, na udaru rusko Ministarstvo odbrane? - Sputnjik Srbija\n07:51 19 Januar 2021\nVašington sprema nove sankcije, na udaru rusko Ministarstvo odbrane?\n12:21 25.11.2020 (osveženo 12:22 25.11.2020) Preuzmite kraći link\nDvadeset osam civilnih organizacija i kompanija odbrambeno-industrijskog kompleksa moglo bi da bude obuhvaćeno novim američkim sankcijama povezanim s Kinom, navodi se u nacrtu dokumenta u koji je agencija RIA Novosti imala uvid.\nPrema tom dokumentu, predloženo je da sankcionim spiskom budu obuhvaćene kompanije i preduzeća iz raketno-kosmičkog i nukelearnog sektora, sektora avijacije, proizvodnja motora i drugih uređaja, naučni centri.\nUkoliko sankcioni spisak bude usvojen američke kompanije neće moći da sarađuju sa ruskim kompanijama a za nastavak kontakata biće potrebna posebna licenca.\nRadi se o ograničenjima koje administracija predsednika Donalda Trampa namerava da uvede za 89 kineskih kompanija koje sarađuju sa vojnim, a sankcije mogu da se odnose i na ruske kompanije.\nNa taj način Vašington bi mogao da uvede sankcije protiv ruskog Ministarstva odbrane, niza kompanija i preduzeća, uključujući i jednu povezanu sa administracijom Vladimira Putina.\nPod američke sankcije mogle prvi put da potpadnu i ključne ruske kompanije u sastavu „Roskosmosa“ i „Rosatoma“.\nRanije nijedno preduzeće ovih kompanija nije bilo na udaru američkih sankcija.\nRusija i Kina imaju tesnu saradnju u nuklearnoj i kosmičkoj oblasti.\nStejt department je dan ranije saopštio da uvodi sankcije protiv tri ruske kompanije a prema zakonu o neširenju oružja za masovno uništenje - "Aviazapčast", "Elekon" i "Nilko Grup".\nsankcije, odbrana, Rusija, Kina, Amerika


BANA ZAHTJEVA OD OPĆINE STARI GRAD DA PONIŠTI ODLUKU O NAGRAĐIVANJU SRPSKOG VAZALA RASIMA LJAJIĆA — Bosnjaci.Net\nSarajevo - Novi Pazar - Beograd - New York\nBANA ZAHTJEVA OD OPĆINE STARI GRAD DA PONIŠTI ODLUKU O NAGRAĐIVANJU SRPSKOG VAZALA RASIMA LJAJIĆA\nObjavljeno: 04. May 2017. 03:05:24\nBANA je sa gnušenjem primila ovakvu vijest, kada se srpskom političaru i zvaničniku Vlade Srbije namjerava dodjeliti nagrada i to u vremenu obilježavanja 25.godišnjice srpsko-crnogorske agresije na Bosnu i Hercegovinu, okupacije Glavnog grada Sarajeva, te da jedna općina, kao što je Stari Grad, koja je pretrpjela ogromne gubitke u ljudstvu, kada su njeni građani četiri godine bili topovsko i snajpersko meso srpsko-crnogorskih zlikovaca sa brda, koji su također izvršili kulturocid nad najstarijom gradskom jezgrom, rušeći i paleći najznačajnije i nastarije kulturne, vjerske i historijske objekte. Mnogi od njih su bili pod zaštitom države i UNESCO-a.\nBez obzira što je pomenuti srpski zvaničnik otkazao posjetu Sarajevu i dolazak u Stari Grad na manifestaciju "Putevi Valtera", 4. maja, sama odluka o nagrađuvanju od strane Općine Stari Grad je ponižavajuća i ujedno veliki udarac žrtvama četverogodišnje okupicije, civilima i braniocima grada koji su utkali svoje živote u odbrani svoga Sarajeva. Zar je moguće da su zvaničnici Općine Stari Grad zaboravili da su Sarajevo i svi građani više od 1400 dana preživljavali pakao pod srpsko-crnogorskom okupacijom, i sada 22 godine od opsade, žrtva nagrađuje srpskog političara i zvaničnika vlade agresorske Srbije koji godinama sa raznih državnih pozicija umanjuje ratne zločine nad bh. civilima, negiraju genocid nad Bošnjacima... Ujedno, pune dvije decenije u razne sastave Vlade Srbije štiti srpske ratne zločince koji su se godinama skrivali tu u neposrednoj blizini gdje služi velikosrpskom oligarhu. Zar zvaničnici Općine Stari Grad ne prate i ne pamte da je potpredsjednik vlade i ministar Ljajić sa svojim potpisom davao garancije za puštanje na slobodu najvećih srpskih ratnih zločinaca koji su odgovorni za genocid na Bošnjacima. Presedan svemu tome je, slučaj ratnog zločinca Šešelja, za kojeg je garantirao puštanje na slobodu, koji je odbio da se vrati u Tribunal u Haagu za izricanje sramne presude.\nZar je moguće da su zvaničnici Općine Stari Grad zaboravili da su Sarajevo i svi građani više od 1400 dana preživljavali pakao pod srpsko-crnogorskom okupacijom, i sada 22 godine od opsade, žrtva nagrađuje srpskog političara i zvaničnika vlade agresorske Srbije koji godinama sa raznih državnih pozicija umanjuje ratne zločine nad bh. civilima, negiraju genocid nad Bošnjacima... Ujedno, pune dvije decenije u razne sastave Vlade Srbije štiti srpske ratne zločince koji su se godinama skrivali tu u neposrednoj blizini gdje služi velikosrpskom oligarhu.\nNas Bošnjake ne iznenađuju istupi Rasima Ljajića, isto kao što nas nisu čudili istupi, podanička svijest i savjest Rahmana Morine, Sejda Bajramovića i izdaja i ratni zločini osuđenog zločinca Fikreta Abdića, ili novijih velikosrpskih ‘guslara’ Nemanje Kosturice i Dževada Galijaševića, ali nas itekako čudi da sarajevska Općina Stari Grad uopće usvaja odluku o nagrađivanju jednog licemjera i kriminalca kakav je Rasim Ljajić. Zato bez odlaganja zahtjevamo od zvaničnika Općine Stari Grad da ponište odluku o nagrađivanju SANU poslušnika, - piše u saopćenju BANA.


Vesti online / Vesti / Svet / "Tereza Mej namerno iskoristila naziv "novičok" kako bi ukazala na Ruse"\nPremijerka Velike Britanije Tereza Mej namerno je iskoristila šablonski naziv „novičok“ kako bi nervni agens, kojim su bivši ruski obaveštajac Sergej Skripalj i njegova ćerka Julija bili otrovani, povezala sa Rusijom, izjavila je portparolka Ministarstva inostranih poslova Rusije Marija Zaharova.\nTereza Mej "uperila prstom" u Ruse\n- Nije predstavljena formula agensa, već naziv koji momentalno asocira na Rusiju ili na nešto što je povezano sa Rusijom. To je sve deo predstave sa ciljem da se destabilizuje međunarodna situacija - navela je.\nZaharova je ocenila i da Rusija nikada nije imala bilo kakav nervni agens sa nazivom "Novičok".\nOna je istakla i da kada London utvrdi tačnu formulu agensa koji je bio korišćen prilikom trovanja Skripalja biće poznato i koja je zemlja uzradila nervni gas.


Srbi samo jedinstveni mogu da se odupru svim pritiscima | Palelive.com\nPočetna Novosti Aktuelnosti Srbi samo jedinstveni mogu da se odupru svim pritiscima\nDefileom ulicama Pala do Hrama Svetog Arhangela Gavrila i prigodnim kulturno-umjetničkim programom na Studentskom trgu obilježen je Dan srpskog jedinstva, slobode i nacionalne zastave, u organizaciji studenata Univerziteta u Istočnom Sarajevu.\nJedan od organizatora manifestacije „Parada trobojki“ Filip Matić rekao je novinarima da su se danas oko svoje trobojke okupili mladi ljudi, studenti, srednjoškolci, prijatelji, mnogi građani.\n„Jedna od jakih poruka koju želimo da pošaljemo iz kolijevke Republike Srpske, sa Pala jeste `Srbi ujedinite se oko svojih trobojki da konačno stanemo pod isto nebo`“, poručio je Matić.\nZamjenik načelnika opštine Pale Srđan Butulija izjavio je da je 15. septembar – Dan srpskog jedinstva, slobode i nacionalne zastave bitan dan za Pale i Paljane, s obzirom da je tu osnovana Republika Srpska.\nButulija je istakao da je poruka današnjeg dana da Srbi samo ako su iskreni, jedinstveni, složni mogu da se odupru svim pritiscima kako međunarodnim, tako i od federalnih političara.\n„Zato čuvamo Srpsku, čuvajmo trobojku i ne dozvoliti da nas iko ikada razjedini“, naglasio je Butulija.\nStudentima Univerziteta u Istočnom Sarajevu pridružili su se i učenici Srednjoškolskog centra „Pale“.\nProfesor srpskog jezika u Srednjoškolskom centru „Pale“ Branka Malinić Čugalj rekla je da su učenici ove škole koji su članovi školske dramsko-recitatorske sekcije održali prigodan program, a potom krenuli u šetnju sa studentima, povodom izuzetno značajnog praznika.\n„Cilj naše priredbe i šetnje jeste njegovanje kulture sjećanja. Priredbu smo radili pod sloganom `Mi znamo ko smo, pamtimo, ali ne zlopamtimo`“, istakla je Čugaljeva, koja je i rukovodilac dramsko-recitatorske sekcije u paljanskom Srednjoškolskom centru.\nPrethodni članakSrbi u Srpskoj imaju svoju republiku, ali je njihova otadžbina Srbija\nNaredni članakDan srpskog jedinstva obilježavaće se svake godine povodom Dana grada


Predsednik Mjanmara čestitao pobedu opozicionoj partiji\nBeta\t 11. novembra 2015. 15:40\nPredsednik Mjanmara Tein Sein čestitao je danas opozicionoj stranki liderke Aung San Su Ći na izbornom uspehu, rekao je portparol predsednika za Bi-Bi-Si (BBC).\nSa oko 40 odsto proglašenih izabranih mesta u novom sazivu parlamenta, Nacionalna liga za demokratiju (NLD) osvojila je skoro 90 odsto glasova.\nAung San Su Ći pisala je predsedniku Tein Seinu, komandantu oružanih snaga i predsedniku parlamenta i zatražila sastanak iduće nedelje da razgovara o “mirnom sprovodjenju želje naroda, koju su izrazili na izborima 8. novembra”.\nMedjutim portparol Je Htut rekao je da takav sastanak može da se održi tek kada se objave konačni rezultati izbora.\nOn je insistirao na tome da nema pokušaja odugovlačenja objavljivanja konačnih rezultata izbora održanih u nedelju.\nNaša poruka narodu zemlje u ime Tein Seina je da predsednik Tein Sein želi da čestita narodu Mjanmara na slobodnom, fer i vrlo mirnom izbornom danu, rekao je Htut za BBC.\n“I drugo, on takodje želi da čestita NLD-u na njihovom uspehu na izborima i da izrazi nadu da će oni moći da ispune želje naroda u budućnosti”, rekao je portparol.\nSu Ći je zadržala svoje mesto u parlamentu u izbornoj jedinici u Jangonu. Ona prema ustavu ne može da bude predsednica zato što su joj pokojni suprug i dvoje sinova strani državljani, odnosno državljani Velike Britanije.\nDopisnici iz Mjanmara navode da Su Ći deluje oprezno uprkos njenoj naizgled ubedljivoj pobedi. Njena stranka je pobedila i 1990. na izborima ali su rezultati bili proglašeni nevažećim i ona je stavljena u dugotrajni kućni pritvor.\nVladajuća Partija solidarnosti i razvoja unije (USDP), koja je pobedila na prethodnim, dosta kritikovanim izborima pre pet godina, osvojila je samo oko pet odsto mesta.\nČetvrtina mesta u parlamentu rezervisana su za vojsku.


Bezdbednosne snage Kosova (Foto arhiva Kim)\nSudeći po onome što je rečeno u paketu nacrta tri zakona, koji regulišu položaj i ulogu KSB-a u kosovskom društvu, bivši predsedavajući Ustavnog suda Enver Hasani je naveo nekoliko karakteristika KSB-a, kao ustavne institucije.\nPrema njegovim rečima, pravna infrastruktura za postepenu transformaciju KSB-a u vojsku u celini, liči na japanski slučaj, kako po obliku tako i sadržaju.\nJapanski premijer Šinzo Abe predložio je 2013 godine promenu imena, čime bi, u suštini, postojeće snage bile priznate kao vojska. Razlog za inicijativu o promeni imena Japanci su naveli, "agresivne korake" Kine u vezi sa spornim ostrvima u Istočnom kineskom moru.\nKosovske bezbednosne snage nastale su transformacijom iz Kosovskog zaštitinog korpusa (KZK) 2009. godine, a ta formacija zvaničnom demilitarizacijom Oslobodilačke vojske Kosova 1999.\nPočetak transformacije KSB-a u vojsku pokrenut u vladi i nastavljen u skupštini, zaobilazi kosovski ustav, po kojem je za promenu manadata postojeće formacije potrebna saglasnost i srpskih predstavnika u kosovskom parlamentu.\nKancelarije EU u Prištini pozvala je na odgovorajući proces usvajanja zakonodavstva o transformaciji KSB-a, u skladu s ustavom Kosova i uzimajući u obzir interese i brige svih zajednica na Kosovu, kao i sve relevantne zainteresovane strane.\nKosovski premijer Ramuš Haradinaj rekao je da će izgradnja punog kapaciteta kosovskih oružanih snaga trajati oko deset godina i da će biti podeljena u tri faze.\nHaradinaj tvrdi da će institucije u Prištini u potpunosti poštovati mandat misije Kfora, dok će KSB ostati partner međunarodnim vojnim snagama.\nNa Kosovu, dodaje Haradinaj, neće biti bezbednosnog vakuuma, a transformacija Kosovskih snaga bezbednosti stvoriće 2.500 novih radnih mesta.


Ministar Halebić: Finansiranjem projekata usklađivanja obrazovnih programa sa tržištem rada i privredom omogućiti brže zapošljavanje mladih u Kantonu Sarajevo | mon.ks.gov.ba\nMinistar Halebić: Finansiranjem projekata usklađivanja obrazovnih programa sa tržištem rada i privredom omogućiti brže zapošljavanje mladih u Kantonu Sarajevo\nNa inicijativu Ministarstva finansija i Ministarstva za obrazovanje, nauku i mlade Kantona Sarajevo, nekoliko srednjih škola Kantona Sarajevo uključilo se u program Vlade KS s ciljem usklađivanja obrazovnih programa sa potrebama tržišta rada.\nUvođenje informatičkog smjera u gimnazijama omogućuje učenicima da, nakon završene srednje škole, odaberu da li će nastaviti svoje obrazovanje na visokoškolskim ustanovama ili odmah po završetku srednje škole pronaći posao u brzorastućem IT sektoru.\nTim povodom, jučer je u SŠC “Nedžad Ibrišimović“ u Ilijašu svečano otvoren informatički kabinet, uz prisustvo ministra finansija KS Jasmina Halebića, pomoćnice ministra za informatizaciju Ministarstva za obrazovanje, nauku i mlade Azemine Njuhović, općinskog načelnika Akifa Fazlića, predsjedavajućeg Općinskog vijeća Mahira Devića, direktora škole Amira Džafe i brojnih gostiju. Općina Ilijaš je iz svog budžeta izdvojila 26.500,00 KM za nabavku računarske opreme i školskog namještaja za opremanje informatičkog kabineta.\n“Projekt otvaranja informatičkih kabineta i informatičkih smjerova u gimnazijama Kantona Sarajevo je krenuo sa idejom da se u KS-u primjeni dobra praksa iz drugih sredina u BiH ali i u svijetu, koja daje rezultat u vidu izgradnje onih vještina kod mladih koje traže tržište rada i poslovni subjekti. Krajnji rezultat je brže zapošljavanje mladih u privredi ili njihovo osposobljavanje za otvaranje vlastitih biznisa“, istakao je ministar Halebić.


ivan tasovac - NDNV\nAsocijacija onlajn medija (AOM) oštro je danas kritikovala tehničkog ministra kulture i informisanja Ivana Tasovca zbog odluke da “po svom nahođenju” izmeni predloge konkursnih komisija, sastavljenih od medijskih stručnjaka koje je sam odabrao i ocenila, ministar kulture i informisanja Ivan Tasovac, ozbiljno doveo u pitanje medijske reforme. “Ovim činom je obesmislio...\nOdluka tehničkog ministra kulture i informisanja Ivana Tasovca, da po sopstvenom nahođenju prepravi predlog stručne komisije za sufinansiranje projekata proizvodnje medijskih sadržaja u kategoriji elektronskih medija, predstavlja čin ozbiljnog ugrožavanja i obesmišljavanja medijskih reformi u Srbiji. Dva stuba medijskih reformi – izlazak države iz medijskog...\nNUNS i NDNV ne žele više da polemišu sa gospodinom tehničkim ministrom za kulturu i informisanje Ivanom Tasovcem, jer je to, očigledno, uzaludno. Jedino što od njega zahtevamo jeste da konačno i bez odlaganja, objavi rezultate konkursa za sufinansiranje medijskih sadržaja od javnog interesa, s obzirom da se približava i kraj jula meseca a tih rezultata još nema. Podsećamo...\nTehnički ministar kulture i informisanja Ivan Tasovac danas je ponovo, po ko zna koji put u proteklih 20 dana, prozvao Nezavisno društvo novinara Vojvodine i našeg programskog urednika Dinka Gruhonjića putem sramotnog saopštenja za javnost ovog Ministarstva. U aktivnom nastojanju da se preporuči tehničkom premijeru i mandataru za sastav nove vlade za još jedan...\nMinistar kulture i informisanja Ivan Tasovac razgovarao je juče skoro četiri i po sata sa članovima stručne Komisije za elektronske medije, pokušavajući da ih ubedi da promene odluku o dodeli 82,94 miliona dinara, saznaje Danas. Prema izvorima našeg lista, sporno je to što u sferi elektronskih medija budžetski novac nisu dobile televizije bliske naprednjacima,...\nAsocijacija onlajn medija (AOM) iznenađena je i zabrinuta zbog nedavnih istupa Ministarstva kulture i informisanja i ministra Ivana Tasovca. Tumačenje da ministar može “sam, bez konsultacija sa članovima konkursne komisije da izmeni njihovu odluku” obesmišljava koncept i smisao konkursnog sufinansiranja javnog interesa u medijskoj sferi i svrhu postojanja...


Živeo baka servis | Nova Ekonomija\nMladi roditelja u Srbiji i dalje ne mogu dovoljno da se oslone na formalne sisteme podrške, pa im decu neretko čuvaju bake i deke, a u više od polovine slučajeva ne bi imali gde da stanuju da im nije njihovih roditelja. Ukoliko imamo u vidu da se sve više produžava i radni vek, pitanje je - ima li odmora za bake i deke\nKada je, zbog epidemije korona virusa proglašeno vanredno stanje, zatvoreni vrtići i škole, a starijim sugrađanima se zabranilo da izlaze iz svojih domova, postavilo se jedno pitanje - ko će čuvati decu? Ne idu u školu, a ne mogu da ih čuvaju ni bake i deke zato što su rizična grupa.\nIpak, nije ovo jedina situacija kada se mlade mame i tate oslanjaju na svoje roditelje u vezi sa čuvanjem dece. Čak trećina njih računa na ovakvu vrstu roditeljske pomoći i to skoro svakoga dana, pokazuju rezultati istraživanja „Postajanje roditeljem u Srbiji“ koje su sprovele profesorke Smiljka Tomanović i Milana Ljubičić, kao i docent Dragan Stanojević sa Filozofskog fakulteta u Beogradu. Pomoć oko čuvanja dece češća je kod porodica koje žive na selu, u proširenim domaćinstvima, ali i kod visokoobrazovanih zaposlenih mladih roditelja. Oni često pribegavaju da im decu pričuvaju roditelji zbog toga što ne mogu dovoljno da se oslone na formalne sisteme podrške, kao što su jaslice i vrtići koji još uvek ne obuhvataju dovoljno veliki broj dece.\n„Treba i dalje raditi na proširenju njihovog obuhvata, ali i na poboljšanju kvaliteta rada sa decom. Posebno obratiti pažnju na porodice iz ruralnih područja i iz romske populacije. Pristup predškolskim ustanovama ne sme podrazumevati zaposlenost roditelja s obzirom na to da taj uslov na duži rok veže majke koje ne rade za privatnu sferu“, objašnjava profesorka Smiljka Tomanović.\nViše dece u vrtićima, ali i dalje nedovoljno\nSa druge strane, podaci Republičkog zavoda za statistiku pokazuju da broj dece u predškolskim ustanovama ipak raste iz godine u godinu. Tako je u 2018. godini, što su poslednji dostupni podaci, upisano 218.567 dece u državne i privatne vrtiće, što je skoro tri procenta više nego što je dece upisane u 2017. godini, a oko 5,6 odsto više nego 2016. godine. Međutim, i dalje je ispod linije ostalo 6.740 dece za koje nije bilo mesta ni u državnim ni u privatnim vrtićima, a čak 12.296 dece je upisano preko normativa, što potvrđuje da su grupe u vrtićima često prepunjene, a to dalje dovodi u pitanje mogućnost kvalitetnog rada sa decom.\nI pored očiglednih nedovoljnih kapaciteta, ministar prosvete Mladen Šarčević je u novembru prošle godine najavio da će jedan od prioriteta tekuće godine biti uvođenje obaveznog predškolskog obrazovanja za svu decu između tri i šest godina. Međutim, ni obuhvat dece obaveznim predškolskim obrazovanjem još uvek nije potpun, naročito među devojčicama. Na primer, u beogradskom regionu, čak 9% devojčica koje spadaju u generaciju koja treba da pohađa predškolsku nastavu, ne ide u obdaništa.\nVeliki problem predstavlja uključivanje osetljivih grupa u sistem predškolskog obrazovanja. UNICEF ističe podatke da samo 9% dece uzrasta od 3 do 5 godina iz najsiromašnijih porodica pohađa vrtić, dok je to slučaj sa samo 6% dece istog uzrasta iz romskih naselja.\nNije retkost da zvaničnici govore o vrtićima, ali te priče neretko ostaju na nivou obećanja. Tako je zamenik gradonačelnika Goran Vesić još u novembru 2018. godine najavio da bi u toku naredne, 2019. godine, trebalo da budu otvoreni vrtići pri sedam gradskih preduzeća koji bi bili specijalno namenjeni za decu zaposlenih, kako je tada preneo „Blic“. Međutim, nakon toga - muk. Tek godinu dana kasnije, „Večernje novosti“ objavile su da JKP „Gradska čistoća“ planira da izgradi objekat za decu svojih zaposlenih, koji bi, prema pisanju ovog medija, trebalo da koriste i deca zaposlenih u „Beograd putu“ i JKP „Pogrebne usluge“, ali je sve „ovo još na nivou ideje i lokacija nije precizirana, kao ni kapacitet objekta“, piše u tekstu.\nMešanje u sve\nČak i kada deca idu u vrtić, bake i deke čuvaju decu u situacijama kada mladi roditelji žele negde zajedno da izađu i kada im to predstavlja gotovo jedino rešenje. Ipak, ima i onih koji ovakvu pomoć gotovo ne moraju ni da traže, jer su stariji članovi porodice gotovo uvek spremni da im pomognu. Ovakvi primeri su najčešći kod mladih sa nižim prihodima, sa srednjim obrazovanjem, naročito kod nezaposlenih majki i onima koji žive u proširenim domaćinstvima gde se podrazumeva da će im se njihovi roditelji bezuslovno naći kada je potrebno nekome ostaviti decu, pokazuju rezultati istraživanja „Postajanje roditeljem u Srbiji“.\nU istom istraživanju navodi se da postoji, pak, i ona neželjena vrsta pomoći kada starije generacije počinju da se „mešaju“ u vaspitavanje dece i nameću svoja ubeđenja.\n„Njome oni poriču kompetentnost mladih očeva i majki da vaspitaju svoju decu. To čine tako što ih podučavaju kako treba biti roditelj: ’Bilo je situacija kada svekrva kaže da se kupuju deci gluposti, ako kupiš detetu majicu ili pantalone, nebitno’, kaže Ana. Nataliji smeta to što se ’malo deda, malo baba mešaju, treba da jede ovo, manje slatkiša, obuci mu ovo, prehladiće se, nemoj ga voditi ovde, vodi ga onde i tako’”, piše u istraživanju.\nIpak, ovakvu vrstu nametanja najčešće nije moguće izbeći, naročito kada zavise od svojih roditelja, odnosno kada žive zajedno ili zavise od njihove pomoći. Granice lakše i uspešnije postavljaju visokoobrazovani mladi majke i očevi koji su i nezavisniji od svojih roditelja.\nZanimljivo je da se pomoć uglavnom očekuje od ženskih članova porodice (baka, svekrva, tašta), ali i da mlade majke češće računaju na bezuslovnu pomoć svojih roditelja, navodi se u istraživanju.\n„Većina mladih majki očekuje i dobija pomoć i podršku, ali se od njih očekuje da recipročno uzvrate brigom o roditeljima, svojim i supružnikovim“, objašnjava profesorka Tomanović.\nNema dadilja, nema posla\nMeđutim, kako se objašnjava i u Strategiji podsticanja rađanja, a na šta skreće pažnju i profesorka Tomanović, mlade majke često ne bi bile u mogućnosti da nađu posao i da se aktiviraju na tržištu rada bez pomoći svojih ili supružnikovih roditelja zbog toga što je uslov za upisivanje deteta u vrtić to da oba roditelja budu zaposlena. Čak polovina njih koje ne rade, a htele bi, kao glavni problem navode to da u njihovom mestu nema ustanova za čuvanja dece.\nI kada uspeju da decu upišu u predškolske ustanove, mnogi roditelji se suočavaju sa time da većina vrtića radi do 17 ili 18 časova, a da do tada rade i brojni zaposleni u privatnim preduzećima, a rade i u smenama ili se bave nekim specifičnijim delatnostima.\nNajveći broj dece (66%) u vrtiću provodi između 9 i 12 sati dnevno, kako pokazuju podaci Republičkog zavoda za statistiku, tek tri odsto dece je u vrtiću do 6 sati, a samo 53 odsto dece u predškolskim ustanovama provode više dana, to jeste više od 24 sata.\nU pojedinim mestima postoje i vrtići koji rade u popodnevnim časovima, a kako navode iz kabineta ministarke bez portfelja Slavice Đukić Dejanović zadužene za demografiju i populacionu politiku, upravo takvi dežurni vrtići oformljeni su u Zrenjaninu i Žitištu. U ovim ustanovama roditelji koji rade popodnevnu smenu ili se bave poljoprivrednim poslovima mogu da ostave decu u periodu od 14 do 22 časa, a kako kažu iz kabineta, biće mesta za oko 100 mališana.\n„U selima u okolini Zrenjanina koja su vrlo razuđena, prvi put su formirane jaslene grupe koje do sada nisu postojale, u vrednosti od 10,5 miliona dinara. Roditelji su do sada bili primorani da decu voze i do 30 kilometara u najbliži vrtić, najčešće u Zrenjanin, koji ima grupe jaslenog uzrasta“, navodi se u nastavku pismenog odgovora kabineta ministarke bez portfelja „Novoj ekonomiji“.\n„Skućeni” uz pomoć roditelja\nOsim oko čuvanja dece, mladi roditelji često pomoć traže i zbog finansijske i stambene situacije. Takođe, da bi se uopšte odlučili na proširivanje porodice mladi kao presudne preduslove upravo vide stabilnu materijalnu situaciju i osiguran stambeni prostor. Ipak, tek 12% mladih roditelja živi u stanu ili kući koje su kupili uz pomoć sopstvenog novca ili zajedno sa partnerom, a više od 60% mladih živi sa roditeljima ili u stanu ili kući koje su od njih nasledili ili su im ih oni kupili (videti sliku), pokazuju podaci istraživanja „Postajanje roditeljem u Srbiji“.\n„Dvostruko je više mladih koji žive u domaćinstvima sa niskim prihodima i istovremeno žive sa svojim roditeljima, nego što je to slučaj kod onih sa višim prihodima. Gotovo identičan je raspored mladih u odnosu na njihov stepen obrazovanja. Trećina mladih roditelja sa osnovnom školom živi sa roditeljima, za razliku od svake šeste osobe sa fakultetom“, piše u istraživanju.\nStrategija podsticanja rađanja kao značajno prepoznaje upravo pomaganje mladih roditelja prilikom kupovine prve nekretnine i to subvencionisanjem stambenih kredita, kao i smanjenje troškova stanovanja. Na isti problem skreće pažnju i profesorka Tomanović ističući da bi poseban fokus trebalo da bude na roditelje sa više od dvoje dece.\n„S obzirom na to da je sopstveni stambeni prostor prepoznat kao bitan preduslov roditeljstva, jedan broj mera bi trebalo da omoguće lakšu kupovinu prve nekretnine, ali i iznajmljivanje stambenog prostora sa zaštićenim cenama stanarina. U prvom slučaju bi povoljni i subvencionisani krediti za mlade i roditelje bez obzira na bračni status, mogli omogućiti onima sa solidnim prihodima da dođu do prve nekretnine. U drugom slučaju treba razmisliti o obaveznim kvotama ’socijalne gradnje’ u javnom sektoru, gde bi stanovi bili iznajmljivani mladim roditeljima po povlašćenim i zaštićenim cenama“, kaže Tomanović.\nDržava je u poslednje tri godine obezbedila 37 stambenih jedinica za mlade bračne parove u Odžacima, Somboru, Crnoj Travi i Zaječaru, a kako bi podstakla mlade ljude da žive i rade u manjim sredinama, navode iz kabineta ministarke Slavice Đukić Dejanović. Takođe, za započinjanje sopstvenog biznisa za mlade bračne parove u ruralnim sredinama u 28 jedinica lokalne samouprave, u poslednje tri godine, država je izdvojila 161 milion dinara.\nBez obzira na značaj podrške svojih roditelja, neophodno je da se mladim roditeljima omogući da sami, uz pomoć formalnih sistema podrške budu u mogućnosti da odgajaju svoju decu. Naročito zbog toga što ovakvi aranžmani značajno opterećuju starije generacije, posebno kada se ima u vidu njihovo sve češće produženo angažovanje na tržištu rada, ali i zbog toga što ovaj vid pomoći i zajedničkog života pogoduje opstanku tradicionalnih patrijarhalnih i autoritarnih odnosa u privatnoj sferi.\nDeca prema dužini boravka u predškolskom vaspitanju i obrazovanju (izvor: Republički zavod za statistiku):\nDo 6 sati dnevno: 7.787\nDo 6 sati dnevno, do tri puta nedeljno: 334\nOd 9 do 12 sati dnevno: 145.326\nU višednevnoj trajanju - više od 24 sata: 53\nU PPP (pripremni predškolski program) koji traje 4 sata dnevno: 29.827\nU PPP u celodnevnom programu: 35.240\nUčestalost oslanjanja ispitanika na roditeljsku pomoć - Koliko koristite pomoć svojih\n(partnerovih/supružnikovih) roditelja u sledećim situacijama?\nIzvor: „Postajanje roditeljem u Srbiji. Sociološko istraživanje tranzicije u roditeljstvo” Smiljka Tomanović, Dragan Stanojević, Milana Ljubičić\nKoliko bake i deke čuvaju decu:\nSkoro svakodnevno - 28,4\nPovremeno - 37,9\nVrlo retko: 19,2; nikada: 14,6\nNega u slučaju bolesti:\nSkoro svakodnevno - 11,2%\nPovremeno - 37,2%\nVrlo retko - 29,4%\nNikada - 22,4%\nSkoro svakodnevno - 12,4\nPovremeno - 31,1%\nVrlo retko - 30,9%\nNikada - 25,5%\nSavet i poveravanje:\nSkoro svakodnevno - 12,9%\nPovremeno - 31,4%\nVrlo retko - 28,7%\nNikada - 27%\nPomoć u kućnim poslovima:\nSkoro svakodnevno - 37,2\nPovremeno - 20,6%\nVrlo retko - 23,3%\nNikada - 38,8\nBroj dece u vrtićima po školskim godinama (državni i privatni vrtići), izvor: Republički zavod za statistiku\n2015/2016. broj upisane dece: 199.790, deca koja nisu upisana zbog popunjenosti kapaciteta: 6.422; deca koja su upisana preko normativa: 10.071\n2016/2017: broj upisane dece: 206.170, deca koja nisu upisana zbog popunjenosti kapaciteta: 4.200, deca koja su upisana preko normativa: 10.466\n2017/2018: broj upisane dece: 212.719; deca koja nisu upisana zbog popunjenosti kapaciteta: 7.887; deca koja su upisana preko normativa: 11.067\n2018/2019: broj upisane dece: 218.567, deca koja nisu upisana zbog popunjenosti kapaciteta: 6.740; deca koja su upisana preko normativa: 12.296\nStambeni status mladih, izvor: „Postajanje roditeljem u Srbiji. Sociološko istraživanje tranzicije u roditeljstvo“, Smiljka Tomanović, Dragan Stanojević, Milana Ljubičić\nStambeni status Nisu roditelji Roditelji\nŽivim sa roditeljima 67,7 24,9\nŽivim u nasleđenom stanu/kući 5,3 27,3\nŽivim u stanu, kući koju su mi kupili roditelji, rođaci 3,1 10,6\nŽivim kod rođaka ili prijatelja 1,4 3,2\nŽivim u stanu koji sam kupio/la sam/sa partnerom 1,1 12,2\nŽivim u iznajmljenom stanu, kući – stanarinu plaćam sam/a 6,9 7,4\nŽivim u iznajmljenom stanu, kući – stanarinu plaća neko drugi 7,1 2,1\nŽivim u studentskom domu 5,6 0\nVlasništvo supružnika (kod partnera, supružnika) 0,6 7,4\nDrugo 1,1 4,8